Bagaimana Pengubahsuaian tulang berlaku?

Ramai di antara kita menganggap tulang di dalam badan kita seperti ‘tidak hidup’, hanya seperti sebuah kuburan keras yang tidak ada sebarang kehidupan di dalamnya. Tidak tuan-tuan dan puan-puan, malah tulang anda sebenarnya bertukar sepenuhnya dalam masa 7 hingga 10 tahun! Dalam rencana ini saya akan kongsikan sedikit sebanyak tentang tulang dari aspek ‘bone remodelling’ atau pemodelan semula tulang, untuk kita sama-sama memahami bahawa tulang anda bukan sekadar suatu kuburan yang sunyi!

Dalam ‘pemodelan semula tulang’ ini terdapat dua proses penting yang berlaku iaitu ‘bone deposit’ dan ‘bone resorption’. Untuk berlakunya proses pemodelan semula tulang, dua perkara ini harus berlaku.

Sel-sel yang terlibat di dalam proses ini dikenali sebagai ‘osteoclast’ dan ‘osteoblast’. ‘Osteoclast’ anda boleh bayangkan seperti pekerja yang bertanggungjawab membuang perabot-perabot di dalam rumah anda, supaya perabot di rumah anda dapat digantikan dengan perabot yang baharu dan ‘kuat’. Begitu juga dengan tulang kita, ‘osteoclast’ diberi tugasan untuk menghancurkan ‘bone matrix’ (kawasan tulang) untuk menukarkan kalsium yang dienap ke dalam tulang kepada bentuk mudah larut. Manakala ‘osteoblast’, bertanggungjawab membawa masuk ‘perabot’ baharu ke dalam tulang anda untuk menguatkannya lagi.

Kaitan Pemodelan tulang dan juga Kekuatan Tulang.

Baik, ada dua perkara yang mempengaruhi kekuatan tulang. Pertama, pengaruh hormon terhadap tulang tersebut sedikit sebanyak mempengaruhi kekuatannya. Sebagai contoh, badan anda kekurangan ion kalsium (Ca2+). Maka hormon seperti kalsitonin bakal dirembeskan dan dihantar ke tulang anda. Kalsium yang dideposit ke dalam tulang anda akan dihancurkan seterusnya dibawa ke dalam salur darah untuk memenuhi keperluan kalsium di tempat lain. Hasilnya, kekurangan mineral seperti kalsium mengurangkan kekuatan tulang anda.

Perkara kedua yang mempengaruhi kekuatan tulang kita ialah tindak balas tulang terhadap mekanisma luar. Tangan dominan yang anda gunakan mempunyai kekuatan tulang yang berbeza berbanding tangan yang jarang anda gunakan.

Mengikut pengasas Wolff’s Law, Julius Wolff, seorang pakar anatomi dan pakar pembedahan Jerman. Kata pakcik Wolff:

“Pemodelan semula tulang dan tumbesaran tulang terjadi untuk bertindak balas dengan beban yang diletakkan di atasnya”

Apabila beban diletakkan diatas tulang, tulang bertindak balas dalam usaha untuk melaksanakan perintah tuannya misalnya untuk mengangkat barang, berjalan atau berlari.

Rujukan Gambar : Syed Agil, The Star Online

Rujukan Gambar : Marieb Hoehn, Human Anatomy and Physiology (Ninth Edition), Pearson New Intenational Edition

Apabila kita melakukan aktiviti-aktiviti cergas, tulang anda akan beradaptasi untuk memenuhi keperluan aktiviti-aktiviti tersebut. Sebagai contoh, pemain tennis yang menggunakan tangan kanan untuk melakukan servis, terbukti mempunyai tulang yang kuat berbanding ‘nonserving arm’.Jika anda lihat gambar rajah(b) di atas ‘serving arm’ atau tangan dominan untuk melakukan servis mempunyai pertambahan dalam diameter tulang.

Jadi semakin banyak anda melakukan aktiviti cergas, semakin kuat tulang anda. Hal ini berlaku kerana tulang bertindak balas terhadap tekanan mekanikal yang berlaku di luar badan. Jika aktiviti-aktiviti cergas jarang dilakukan, maka kekuatan tulang akan berkurang kerana ia tidak digunakan.

Apakah yang akan berlaku pada tulang kita ketika berada di angkasa lepas?

4Scott Kelly dan Mikhail Kornienko. (Rujukan : https://www.pinterest.nz/pin/113504853086825006/)

Pada Mac 2015, Scott Kelly dan Mikhail Kornienko, berlepas ke International Space Station (ISS) untuk mejalankan misi yang bernama ‘Year-Long Mission’. Kajian ini berkaitan kesan kepada kesihatan jika kita berada di angkasa untuk jangka masa yang panjang. Apabila anda berada di angkasa dalam tempoh masa yang lama, perkara yang paling anda perlu risaukan ialah kesihatan tulang anda. Mengapa?

Di angkasa, umum mengetahui di sana tiada graviti. Maka ia membuat berat anda berkurang atau nirberat (weightless). Maka, tiada tekanan mekanikal yang cukup terhadap tulang anda. Jika di bumi, warga emas seperti atuk dan nenek kita, kekuatan  tulang mereka berkurang dalam 1 hingga 2 peratus setiap tahun. Namun untuk pakcik Scoot dan Kornienko , kekuatan tulang mereka berkurang sehingga 20 peratus apabila berada di angkasa. Jadi manusia yang berada di angkasa harus bersenam berlipat kali ganda berbanding kita di bumi untuk memastikan tulang mereka berada dalam keadaan sihat.

Marieb Hoehn, Human Anatomy and Physiology (Ninth Edition), Pearson New Intenational Edition
Wolff’s Law- Wikipedia
The Skeletale System : Crash Course A&P


Sisi Gelap Internet, Bersediakah anda?

Internet ini adalah satu dunia maya yang sangat luas. Bukan sekadar ‘Google’. Percaya tak? Dalam dunia maya yang bagaikan tiada sempadan, sebenarnya terkandung bermacam lapisan yang tersembunyi dan tidak diketahui oleh ramai orang. Anda tahu tentang Facebook,  Amazon, tetapi adakah anda benar-benar tahu apa yang mengintai di laman web yang mesra pengguna dan dihormati ini?

Mari lihat lapisan yang wujud di sebalik dunia maya yang kita sedang layari sekarang.

Terdapat 3 lapisan iaitu lapisan atas maya (Surface web), lapisan dalam (Deep web) dan lapisan gelap (Dark web).

Laman Maya Lapisan Atas (Surface Web)
Lapisan atas ini adalah satu lapisan yang selalu kita gunakan. Ianya adalah satu laman yang boleh dicari di enjin carian dan membolehkan pengguna melihat laman web atau halaman seperti Google, Bing, Yahoo dan banyak lagi. 4% daripada kandungan tersedia untuk orang awam di seluruh lautan web.

Laman Maya Lapisan Dalam (Deep Web)
Laman ini adalah suatu laman maya yang tidak dapat dilihat melalui laman carian kerana perlu melepasi kata kunci (passwords) untuk keselamatan. Sebagai contohnya, emel di dalam ‘Gmail‘, penyata bank atas talian, gambar yang dinaikkan di laman mukabuku dan telah ditetapkan sebagai ‘private‘ dan apa-apa laman yang memerlukan kata kunci dan nama untuk memasuki laman tersebut.

Tahukah anda, 96% kandungan boleh didapati di seluruh lautan web.

Laman Maya Gelap (Dark Web & Dark Net)
Laman ini adalah satu laman yang tidak boleh dijumpai menggunakan laman carian tertentu kerana disembunyikan dari pengguna awam. Kebanyakannya digunakan untuk aktiviti haram dan jahat. Kandungan di dalam Web Gelap biasanya didapati menggunakan rangkaian carian Tor.  Disinilah menjadi tempat untuk segala pasaran gelap beroperasi dan melakukan jual beli dan transaksi atas talian. Salah satu laman pasaran gelap yang terkenal ialah Silk Road yang beroperasi dalam jual beli dadah secara haram. Pada bulan Oktober 2013, FBI menutup laman web dan menangkap pemilik tetapi pada bulan November 2013 Silk Road 2.0 kembali beroperasi semula atas talian. Ia dimatikan semula oleh FBI pada tahun 2014.

Bukan sahaja aktiviti jual beli dadah, malah termasuk juga aktiviti jual beli duit palsu, identiti pengguna dan passport secara haram. Juga termasuk perkhidmatan haram, kebocoran berita, pengawasan massa, filem cetak rompak, pornografi kanak-kanak dan lain-lain. Ia hanya boleh diakses dengan menggunakan beberapa alat konfigurasi khusus dan perisian tertentu.

Untuk sesiapa yang mencuba untuk memasuki laman ini perlu diingatkan bahawa terdapat potensi untuk ditangkap oleh pihak berkuasa dan menghadapi gangguan lain seperti kecurian identiti, penggodaman data dan banyak lagi.

Understanding Surface Web, Dark Web, Deep Web and Darknet

The deep web, the dark web, and simple things


Wanita mengalami Patah tulang tengkorak bahagian mata disebabkan menghembus Hingus

Seorang wanita berumur 36 tahun telah datang ke hospital kerana penglihatannya menjadi kabur disebabkan keretakan pada bahagian tengkorak yang memuatkan bebola mata(soket bebola mata)

Akan tetapi, punca kepada berlakunya keretakan itu adalah sesuatu yang tidak disangka-sangka. Dan ia bukan suatu jenaka.

Ya, perbuatannya menghembus hingus telah menyebabkan tulang dibahagian soket matanya patah.

Menurut kes yang diterbitkan dalam British Medical Journal, tekanan yang terhasil disebabkan perbuatan menghembuskan hingus telah meretakkan tulang dibahagian mata kirinya dan menyebabkan sekeliling matanya menjadi bengkak dan pemandangannya menjadi kabur. Wanita tesebut juga telah mengalami ‘orbital emphysema’ satu keadaan dimana terdapat udara yang terperangkap di dalam tisu bahagian mata. Dan kes ini sangat jarang berlaku

Wanita ini menyatakan ketika dia kerja, dia telah menghembus hidungnya untuk mengeluarkan hingus. Ketika itu pandangan matanya menjadi kabur. 2 jam kemudian, wanita itu perasan yang bahagian mata kirinya membengkan dan mengalami pendarahan di melalui lubang hidung sebelah kirinya.

Wanita ini telah pergi ke Jabatan kecemasan kerana masalah tersebut dan keputusan CT-scan menunjukkan terdapat kepatahan tulang pada bahagian soket mata sebelah kiri. Ia merupakan tulang yang mengelilingi bahagian mata.

Dr Sam Myers iaitu doktor yang merawat wanita itu menyatakan bahawa tulang yang berada di kawasan tersebut adalah nipis dan boleh mengalami keretakan apabila mendapat pukulan tumpul seperti ditumbuk ataupun dipukul dengan kayu baseball. Dia menyatakan bahawa dia tidak pernah melihat kepatahan tulang dibahagian soket mata ini dengan sebab hanya menghembuskan hingus dari hidung.

Dr Meyers juga menyatakan bahawa ” Wanita ini mesti mempunyai risiko yang menyebabkan kawasan tulang yang terlibat menjadi rapuh. Dan didapati pesakit tersebut merokok 1 kotak rokok sehari”.

CT-scan wanita tersebut. Sumber: British Medical Journal

Perkara ini telah berlaku setahun yang lalu dan doktor yang merawat menyatakan bahawa keretakan pada tulang ini adalah suatu masalah yang mudah untuk dirawat. Patah yang berlaku tidak meninggalkan banyak serpihan kecil, oleh itu, ia tidak mendatangkan komplikasi yang teruk pada bahagian mata. Malah, penglihatannya telah pulih sepenuhnya tanpa melakukan apa-apa pembedahan. Akan tetapi pesakit masih merasakan sakit pada mata sebelah kirinya selama 30 minit hingga beberapa jam setiap hari.

Walaupun kejadian ini berlaku disebabkan perbuatan menghembus keluar hingus, kes ini adalah suatu yang jarang berlaku. Oleh itu, Jangan risau. Anda masih boleh menghembus keluar hingus anda seperti biasa.

Myers S, Bell D. Orbital blowout fracture from nose blowing. BMJ Case Rep. 2018 Jun 28;2018. pii: bcr-2018-224633. doi: 10.1136/bcr-2018-224633.


Air Cuka dan Garam. Adakah Benar boleh membuang tenaga negatif dalam rumah?

Tular satu post di Facebook menyatakan bahawa terdapat cara untuk mengesan aura negatif di dalam rumah kita dengan menggunakan air cuka dan garam. Post tersebut kami telah sertakan dibawah dan kami ingin memberi penjelasan berkenaan perkara ini

Di dalam post tersebut ada berapa point yang kita perlu tahu

Cara untuk mengesan aura negatif di dalam rumahCara tersebut mengunakan cuka dan garam yang diletakkan di dalam rumah. Selepas 24 jam, garam itu didapati naik ke atas dinding gelas. Dikatakan keputusan ini menunjukkan dalam rumah tersebut mempunyai aura negatif dan prosedur tersebut perlu diulang berkali-kali sehingga keadaan garam yang naik ke atas dinding gelas itu tidak terjadiBacaan Ayat-quran kepada air tersebut

Betul. Kita memang boleh merasakan adakah kita ini sedang berada dalam keadaan yang negatif dan juga positif. Dan perkara tersebut juga boleh dipengaruhi oleh keadaan sekeliling kita seperti di dalam rumah, dengan orang yang kita berurusan dan lain-lain lagi.

Tetapi adakah tenaga ataupun aura negatif sebagai contoh dari dalam rumah boleh dikesan. Jika pada seseorang kita boleh tanya orang tersebut bagaimana moodnnya pada hari ini.

Tetapi belum lagi ada satu kaedah ataupun alat yang kita boleh gunakan untuk mengesan sama ada dalam rumah tersebut mempunyai aura negatif yang banyak ataupun tidak. Malah tiada lagi kajian yang telah menjumpai berkenaan hal tersebut.

Jika anda merasakan tidak tenteram bila balik rumah, mungkin ada banyak aspek yang perlu dilihat. Jangan disebabkan rumah bersepah dan rasa tidak tenteram, maka anda menggunakan kaedah air garam+cuka ini. Sudah tentu tak menyelesaikan masalah tersebut.

Menggunakan Garam dan Cuka untuk mengesan tenaga negatif di rumah

Telah viral satu post seperti yang saya letakkan di atas yang menyatakan bolehnya kita mengesan dan juga membuang tenaga negatif dari rumah menggunakan Cuka dan juga garam.

Malah keputusannya juga membuatkan orang lain percaya kepada hal tersebut. Dimana garam tersebut benar-benar melekat pada dinding gelas air dan naik lebih tinggi dari paras air.

Sebenarnya, pembaca perlulah tahu bahawa perkara ini adalah proses yang dinamakan sebagai penghabluran ataupun ‘crystallization‘.

Ketika air garam + cuka tersebut diletakkan dalam gelas yang terbuka dan terdedah, maka ia membenarkan air tersebut tersejat(Bukan sajat) menjadi wap air. Keadaan dalam air yang bertambah pekat dengan garam akan menyebabkan garam ini menjadi kristal ataupun hablur garam semula yang akan melekat pada dinding gelas.

Boleh rujuk dalam eksperimen ini. Di dalam video ini, dia menggunakan garam kuprum (II) sulfat yang berwarna biru. Setelah beberapa hari, garam telah terbentuk pada benang itu dan juga pada dinding gelas kaca yang digunakan.

Oleh itu, perkara ini adalah suatu fenomena yang normal. Ia bukan digunakan untuk mengesan tenaga negatif. Ianya adalah suatu perkara yang boleh dijelaskan dengan sains

Menggunakan ayat al-quran dalam kaedah ini

Tiada nas dalam al-quran mahupun dalam hadith berkenaan perkara ini. Malah kaedah ini diambil dari pelbagai laman web luar negara. Ia bukanlah berasal dari islam.

Cuba search dalam google ‘How to detect negative energy in house’, anda akan jumpa pada muka pertama google adalah kaedah mengesannya menggunakan cuka dan garam. Selalunya perkara ini apabila dapat dekat orang islam Malaysia, di islamkannya dengan memasukkan elemen islamik seperti bacaan ayat quran dan sebagainya.

Kita tidaklah menolak bahawa wujudnya perasaan negatif ataupun emosi yang tidak baik pada seseorang. Tetapi tiada lagi cara yang benar-benar terbukti untuk mengesan tenaga negatif yang berada di dalam rumah terutamanya.

Cara yang ditunjukkan di dalam post yang telah tular tersebut pula adalah lebih kepada fenomena sains yang biasa dan selalu kita lihat terutamanya bagi mereka yang berkerja di kilang garam.

Artikel Mitos yang Lain


Kenapa Tadika kena tutup 10 hari kalau ada Wabak HFMD?

Ramai daripada ibubapa merungut ketika taska mereka ditutup disebabkan wabak yang berlaku di dalam taska.

Sekarang pula terdapat wabak yang semakin menular di negara kita iaitu Penyakit Kaki, Tangan dan Mulut. Dalam bahasa inggeris dipanggil sebagai Hand, Foot and Mouth Disease(HFMD) dan menyebabkan orang kita panggilnya secara pendek sebagai penyakit HFMD.

Penyakit ini disebabkan jangkitan virus iaitu virus coxsackie dan juga enterovirus. Selalunya pesakit ini akan mengalami demam ringan yang diikuti dengan ruam pada tangan, kaki serta di sekitar mulut. Di dalam mulut pula akan terdapat banyak ulser mulut yang membuatkan seseorang kanak-kanak itu tidak mahu makan.

Masa inkubasi untuk virus ini adalah 3 hingga 5 hari. Maksudnya jika seseorang itu terdedah kepada virus ini, ia mengambil masa 3 – 5 hari untuk simptom HFMD itu datang.

Bagi pesakit yang dijangkiti virus enterovirus pula mungkin akan mengalami simptom muntah dan cirit-birit membuatkan kanak-kanak tersebut lebih mudah mendapat dehidrasi (Kekurangan air) yang boleh menyebabkan kematian.

Bahkan mereka yang dijangkiti penyakit ini mungkin boleh menyebabkan komplikasi yang lain seperti meningoencephalitis (Jangkitan kuman di otak dan selaput otak) dan myocarditis(Keradangan otot jantung). Kedua-dua perkara ini boleh menyebabkan kematian walaupun ia jarang berlaku

Kenapa perlu tutup Taska?

Bahagian ini saya kena jelaskan betul-betul agar ibubapa diluar sana berlapang dada jika pihak pejabat kesihatan datang ke tadika anak anda dan membuat keputusan untuk menutupnya selama 10 hari.

Sebelum itu tuan-tuan, puan-puan semua kena faham definisi wabak bagi penyakit HFMD. Sesuatu taska itu akan dikatakan mempunyai wabak HFMD jika dia mempunyai dua kes HFMD atau lebih yang berlaku dalam satu Masa inkubasi yang sama. (Boleh baca di atas maksud ‘Masa Inkubasi’)

Contoh, jika hari ini seorang kena HFMD. Lepas dari 3 hari kanak-kanak lain dalam taska yang sama kena HFMD. Maka, Taska tersebut diisytiharkan mempunyai wabak HFMD dan akan ditutup selama 10 hari. Dalam 10 hari penutupan tersebut, pihak taska akan diminta untuk membersihkan taska mereka termasuk permainan dan perkakasan yang mereka guna dalam taska

Kenapa kena tutup selama 10 hari?

Untuk memberhentikan sesuatu wabak, kita perlu memutuskan rantaian jangkitan kuman. Disini kita menyatakan bahawa taska adalah tempat jangkitan tersebut berlaku. Jadi kita akan ambil 2 waktu masa inkubasi(5 hari + 5 hari) iaitu selama 10 hari untuk memutuskan jangkitan.

Mana-mana kanak yang menunjukkan simptom HFMD perlu dibawa ke klinik untuk mendapatkan rawatan.

Setelah 10 hari, kita menganggap semua kanak-kanak telah melepasi masa inkubasi. Mereka yang dijangkiti HFMD akan dapat dikesan. Mereka yang tidak dijangkiti penyakit ini sudah tentu bebas daripada jangkitan tersebut.

Dengan itu rantaian penyakit berjangkit ini dapat diputuskan, kanak-kanak lain di dalam taska tersebut tidak akan dijangkiti dan penyakit HFMD dapat dikurang. Jika penyakit HFMD dapat dikurang, maka komplikasi yang saya nyatakan di atas juga dapat dikurangkan

Oleh itu, kerjasama pengusaha taska dan juga ibubapa memainkan peranan penting untuk menurunkan kes HFMD di negara kita.


Remaja yang diselamatkan dari Gua, Thailand mungkin masih lagi dalam keadaan berbahaya

12 remaja pemain bola berserta jurulatihnya yang telah terperangkap selama 18 hari di Gua Tham Luang Nang Non di Thailand telah selamat dikeluarkan daripada gua tersebut selasa yang lepas. Tetapi kes ini tidak habis begitu sahaja kerana keadaan pesakit masih lagi tidak sembuh secara sepenuhnya.

Remaja-remaja tersebut sedang dipantau di Hospital Chiang Rai mengikut sumber di sana. Mereka masih dirawat untuk beberapa penyakit yang minor, baru diperkenalkan dengan makanan dan juga terpaksa memakai cermin mata gelap untuk melindungi penglihatan mereka daripada cahaya yang berlebihan kerana telah lama berada di dalam kegelapan.

Sebagai tambahan, perawat kesihatan disana menyatakan bahawa mereka telah terdedah dengan pelbagai jenis jangkitan termasuk jangkitan yang disebabkan kelawar, jangkitan kulat dan juga jangkitan leptospirosis (Kencing tikus) yang boleh disebarkan melalui air. Kini, 2 orang daripada remaja tersebut masih dirawat untuk jangkitan paru-paru.

Doktor memberitahu wartawan Reuters,”Apa yang kami risaukan sekali adalah jangkitan kuman. Terdapat pelbagai jangkitan yang boleh berlaku disebabkan kelawar dan juga air yang kotor. Kesemua apa yang berada dalam gua tersebut adalah terlalu kotor”.

Penyakit yang boleh dijangkiti dalam Gua

Remaja-remaja tersebut menolak wujudnya sebarang haiwan liar dalam gua tersebut dan ia memberikan petanda yang bagus. Akan tetapi kita masih tidak boleh menolak wujudnya risiko untuk dijangkiti penyakit tersebut.

Kelawar boleh membawa beberapa jenis penyakit yang boleh menjangkiti manusia dan menyebabkan kematian. Penyakit-penyakit tersebut adalah seperti Rabies (Anjing Gila) dan juga Nipah Virus.

Kemudian, Spora kulat yang wujud dalam tanah juga boleh menyebabkan penyakit seperti ‘Histoplasmosis’. Jangkitan ini boleh menyebabkan hati bengkak, kalenjar limpa bengkak dan juga kematian jika tidak dirawat. Spora tersebut selalunya berada di dalam tahi kelawar dan juga burung. Ia boleh bertahan berminggu hingga berbulan lamanya. Mereka yang mengganggu tanah tersebut mungkin akan terhidu spora yang boleh menyebabkan penyakit itu berlaku.

Bakteria lain yang boleh menjangkiti remaja-remaja tersebut adalah bakteria leptorspira yang menyebabkan penyakit leptospirosis. Di Malaysia, penyakit ini dikenali sebagai kencing tikus. Ia boleh menyebabkan jangkitan yang teruk hingga menyebabkan kerosakan organ seperti buah pinggang dan hati. Malah ia juga boleh menyebabkan meningitis (Jangkitan selaput otak). Jangkitan ini disebarkan melalui air kencing haiwan. Oleh itu, ia mungkin boleh menjangkiti remaja tersebut ketika melintasi laluan berair di dalam gua.

Doktor telah pun melakukan pemantauan pada keadaan mental dan fizikal pesakit. Pemeriksaan awal menunjukkan pesakit dalam keadaan psikologi yang sihat. Laporan menyatakan bahawa ketika di dalam gua tersebut, jurulatihnya mengajar cara untuk bermeditasi untuk menunggu sehingga bantuan sampai.

Kes kumpulan bola sepak remaja ini telah mendapat tumpuan dunia hingga menyebabkan ramai daripada orang luar negara datang ke Thailand untuk membantu remaja tersebut.

Featured image dari : Inspiremore.com


Kabel USB tersekat dalam kemaluan seorang remaja lelaki disebabkan rasa “Ingin Tahu”

Terdapat banyak kes sebelum ini yang pelik-pelik terutamanya yang melibatkan remaja dan juga orang dewasa. Beberapa tahun lepas, seorang lelaki telah memasukkan bekas krim ke dalam duburnya. Dia terpaksa datang ke hospital untuk mendapatkan bantuan bagi mengeluarkan bekas krim tersebut.

Bersedia untuk cerita yang seterusnya. Kabel USB telah tersangkut dalam kemaluan seorang remaja lelaki di China

Seorang remaja berumur 13 tahun di China merasa “ingin tahu” mengenai alat sulitnya. Disebabkan perkara itu, dia cuba untuk memuaskan perasaannya dengan memasukkan ‘kable USB’ secara perlahan-lahan ke dalam urethra-nya iaitu lubang zakar dimana ia berfungsi menjadi tempat keluar air kencing dan air mani. Remaja tersebut telah berjaya memasukkan lebih kurang 20cm wayar tersebut ke dalam lubang tersebut.

Malangnya, Kabel tersebuy tersangkut apabila remaja tersebut ingin mengeluarkannya. Pada ketika ini, dia memberi tahu ibu bapanya dan dia telah dibawa ke hospital.

Kabel yang tersangkut pada remaja itu (sumber: Mirror.co.uk)

Di Hospital pula, para doktor telah meletakkan bahan pelincir pada kabel tersebut dengan harapan ia mudah dikeluarkan. Tetapi, mereka bukan sahaja tidak berjaya, malah menyebabkan kesakitan yang amat teruk kepada remaja tersebut. Kemudian dia telah dipindah ke Hospital Pakar Kanak-kanak Harbin dimana dia telah dirawat oleh Doktor Xu Liyan, seorang doktor urologi.

Dr Zu menjelaskan pada wartawan Daily Mirror bahawa remaja tersebut memotong kabel USB itu dan memasukkan yang wayar yang lebih secara keseluruhan ke dalam pundi kencing supaya dia boleh menarik balik semua wayar tersebut. Malangnya wayar tersebut membentuk simpulan apabila dia cuba menarik wayar itu keluar.

Apabila situasi menjadi semakin kompleks, cara untuk menyelesaikan masalah ini hanyalah dengan melakukan pembedahan. Mereka terpaksa membuka pundi kencing remaja itu, potong wayar yang tersimpul dan menarik wayar lebihan melalui urethra pesakit.

Remaja tersebut tinggal selama 2 minggu di dalam Hospital sebelum dibenarkan pulang.


PDRM Bakal Jejak Pengguna Laman Pornografi

Laporan semalam mendedahkan bahawa Polis Diraja Malaysia (PDRM) kini mempunyai alat pemantauan Internet yang dapat mengenal pasti pengguna yang melayari laman pornografi di negara ini. Alat ini nampaknya berada di bawah bidang kuasa Unit Penyiasatan Jenayah Internet Malaysia (MICAC).

Alat yang dipanggil Internet Crime Against Children – Child Protection Service Online (ICACCOPS) telah dibangunkan di Amerika Syarikat. Menurut laporan itu, alat ini dapat mengumpul data termasuk alamat IP, lokasi, butiran laman web, dan jumlah masa yang dibelanjakan pengguna di laman web. Setelah dilancarkan pada bulan februari, salah satu objektif utama MICAC adalah untuk melawan eksploitasi seksual kanak-kanak terutamanya di  laman maya. Selain daripada menggunakan teknologi, unit ini juga bergantung kepada pertukaran maklumat antara agensi-agensi berkaitan tempatan dan juga pihak tertentu di peringkat antarabangsa.

Sebelum semua orang mula mempersoalkan tentang pencerobohan privasi, dan pelanggaran hak pengguna, marilah kita memecah beberapa butiran teknikal. Pertama, teknologi ini mungkin hanya terhad untuk mengesan fail-fail yang dikongsi pada rangkaian ‘peer to peer’ (p2p) sahaja. Rangkaian peer-to-peer (P2P) dibuat apabila dua atau lebih PC disambungkan dan berkongsi sumber tanpa melalui komputer pelayan berasingan. Walaupun tanpa sistem pemantauan yang canggih, ia sentiasa boleh untuk mengesan dan memantau fail yang dikongsi di rangkaian p2p, tanpa mengira isi kandungannya.

Ia akan mencari dan menentukan dalam proses berbentuk ‘real time”, selama 24/7, pengguna Internet melayari laman-laman ini dan membina “pusat data” bagi individu-individu ini – termasuklah memerhati portal apa yang mereka kerap kunjungi, berapa lama mereka belanjakan di laman web, dan fail yang mereka muat naik dan muat turun – yang akan membantu pihak berkuasa dalam mendakwa mereka.

Walaupun teknologi ini sedikit ketinggalan untuk membendung gejala menonton video lucah secara meluas, namun ia adalah satu langkah yang baik dalam mengurangkan pelayar laman sesawang tersebut.

Sumber: NST & lowyat.net


Revolusi Perindustrian 4.0. Apa Yang Anda Perlu Tahu?

Revolusi Perindustrian 4.0 kini rancak diusahakan serata dunia dari hari ke hari. Sebelum ini platform media massa terkenal melonjak naik seperti Instagram, Spotify, Netflix. Termasuk juga pembangunan servis jual beli secara online seperti Amazon, Alibaba  dan banyak lagi. Pembangunan aplikasi maya menunjukkan kita bahawa sekarang adalah zaman pemodenan teknologi maklumat.

Industri 4.0 adalah istilah yang sering digunakan untuk merujuk kepada proses pembangunan dalam industri pengeluaran dan automasi  ke tahap lebih pintar dari yang sedia ada dengan teknologi yang lebih sesuai dan fleksibel. Ini bermakna mesin akan beroperasi secara bebas, atau bekerjasama dengan manusia. Mesin akan beroperasi secara autonomi iaitu menjadi entiti bebas yang akan mengumpul data dan menganalisa.

“Pengasas dan pengerusi eksekutif WEF (World Economic Forum), Klaus Schwab, menerusi bukunya The Fourth Industrial Revolution menjelaskan Industri 4.0 mengubah cara kita bekerja dan hidup. Perubahan ini dipacu tiga domain teknologi utama iaitu fizikal, digital dan biologikal yang merentasi sembilan tonggak Industri 4.0, merangkumi simulasi dan realiti maya, integrasi sistem menegak dan melintang, industri Internet of Things (IoT), keselamatan siber, pengkomputeran awan, pembuatan bahan tambahan, rantaian bekalan, analisa data dan automasi robot.” (1)

Mari kita lihat apa pula jenis teknologi pengeluaran yang dibangunkan sebelum revolusi industri keempat ini secara umum.

1.0                               1760 – 1840                Mekanisasi(Mechanism)

2.0                               1870 – 1914                Sistem Pengeluaran besar-besaran

3.0                               1960 – 20??                 Perkomputeran

Sekiranya anda tidak memberi tumpuan kepada sejarah perindustrian abad yang lalu, anda mungkin dimaafkan kerana berfikir bahawa kita hanya mempunyai satu revolusi: dalam tempoh masa antara 1760 dan 1840. Ini mewakili peralihan daripada pembuatan mahir yang membuat barang dengan tangan kepada pekerja tidak mahir menggunakan mesin yang dikuasai oleh roda air atau enjin wap. Peralihan itu adalah yang paling lazim dalam industri pembuatan, tetapi kesan revolusi perindustrian pertama akhirnya dirasakan dalam hampir setiap aspek kehidupan seharian.

Revolusi perindustrian kedua berlaku pada akhir kurun ke-19 dan permulaan ke-20 dari sekitar 1870 hingga 1914 dan permulaan Perang Dunia I. Tidak seperti revolusi perindustrian pertama, yang dicirikan oleh teknologi baru, industri kedua revolusi lebih banyak berkaitan dengan peningkatan teknologi sedia ada dan sinergi di antara mereka. Sebagai contoh, elektrik menggantikan air dan wap sebagai sumber kuasa utama di kilang-kilang. Revolusi perindustrian kedua juga menandakan permulaan barisan pemasangan, bahagian yang boleh ditukar ganti dan, dengannya bermulalah zaman pengeluaran besar-besaran.

Revolusi perindustrian ketiga, seperti yang pertama, menyaksikan pengenalan teknologi baru yang lebih baharu berbanding yang lama, dalam kes ini, automasi dan perkomputeran. Ia sering dirujuk sebagai Revolusi Digital, dan muncul perubahan dari sistem analog dan mekanikal kepada yang digital. Juga dikenali sebagai zaman informasi. Menentukan tempoh masa untuk revolusi industri ketiga adalah rumit , kerana sekurang-kurangnya pada beberapa sebab-kita masih ada di dalamnya, tetapi permulaan dapat dikesan pada awal 1960-an, yang menyaksikan pengenalan robot perindustrian pertama dan CNC komersil pertama.

Untuk merealisasikan revolusi ini, terdapat 9  tonggak utama dalam membangunkan teknologi ke arah pembaharuan dan lebih pintar. Di dalam zaman ini, segala-galanya boleh diterjemahkan sebagai  teknologi pintar. Sebagai contohnya, ‘smart home’, ‘smart car’, ‘smart cities’ dan banyak lagi.

Berikut adalah 9 rukun utama yang bakal dibangunkan:

Robotik Autonomi (Autonomous Robot)

Penggunaan robot dalam pembuatan bukan sesuatu yang baru, tetapi dengan teknologi terkini kemajuan dalam penciptaan robot akan menjadi lebih autonomi, fleksibel dan berkeupayaan untuk menangani tugas rumit mahupun operasi seharian. Mereka boleh dipantau dan dikendalikan dari jauh dan diprogramkan untuk wujud bersama dan beroperasi dalam persekitaran kerja yang sama seperti manusia.

Sistem simulasi akan lebih dibangunkan untuk bersifat ‘real-time’ samada dalam penggunaan mesin , penciptaan objek maya manusia ataupun produk. Sekaligus akan mengoptimumkan kendalian program dibawah pengawasan, mengurangkan potensi masalah yang bakal berlaku dan menjimatkan masa serta tenaga kerja.

Teknologi awan (Cloud computing)

Banyak syarikat telah pun melaksanakan teknologi ini dan akan terus ditambah baik potensi dalam penyimpanan data di Industri 4.0 kerana kebanyakannya seperti Digital Twin, Internet of Things  memerlukan perkongsian data di seluruh mesin , tapak dan sempadan syarikat. Dengan peningkatan teknologi awan, lebih banyak mesin dan data pengeluaran akan dikerahkan ke awan, yang akan menghasilkan penyampaian perkhidmatan yang lebih baik dan memastikan keberadaan data bila bila masa sahaja.

Walaupun sistem IT hari ini jauh daripada terintegrasi sepenuhnya, dengan Industri 4.0, syarikat, jabatan, fungsi, pembekal dan pelanggan akan menjadi lebih kohesif dan bersambung. Dengan integrasi sistem mendatar dan menegak, maklumat dan pengetahuan akan dapat berjalan lancar melalui keseluruhan rangkaian bekalan dan meningkatkan kerjasama antara industri R & D , pihak pengeluaran, pelanggan dan pembekal. Ini bermaksud, segala yang berkaitan akan bersambung untuk memudahkan urusan pihak tertentu dan mencapai objektif kelancaran sistem pengeluaran.

Industri Teknologi Peranti Pintar (Internet of things)

Ia boleh dihuraikan sebagai rangkaian peranti yang mempunyai kecerdasan tersendiri, yang membolehkan komunikasi antara mesin atau peranti. Ia menggabungkan pembelajaran mesin, teknologi big data, data sensor, mesin untuk komunikasi  dan teknologi automasi. Berbanding  manusia, mesin pintar yang terhubung dapat mengumpul dan memproses set data yang besar dengan lebih tepat dan konsisten.

Dengan peningkatan teknologi rangkaian, risiko ancaman siber dan serangan siber juga akan meningkat. Oleh itu, adalah penting setiap syarikat untuk memberi tumpuan kepada keselamatan siber dan mengetahui bagaimana mereka boleh melindungi data mereka dan meminimumkan risiko yang berkaitan.

Pembuatan Additif (Percetakan 3D)

Pembuatan bahan tambahan Industri 4.0 seperti percetakan 3D akan digunakan untuk menghasilkan produk berbingkai yang lebih kecil  mengikut kesesuaian dengan berat  yang ringan atau reka bentuk kompleks, prototaip dan banyak lagi.

Realiti Maya (Augmented Reality)

Industri ini akan memainkan peranan penting dalam industri 4.0, kerana ia dapat membantu menyediakan maklumat visual yang tepat dalam masa yang tepat kepada orang yang tepat dan di tempat yang tepat.Penyelesaian ini  boleh digunakan dengan peranti handhold seperti telefon pintar dan tablet, atau bersepadu dalam produk seperti cermin mata atau lain-lain. Teknologi ini akan memberikan lebih banyak kelenturan, kesesuaian, peningkatan dan daya saing faktor manusia dan penambahbaikan yang berterusan. Ini juga akan membawa kepada pengurangan kecacatan dalam gerak kerja yang sesuai untuk industri perkhidmatan dan penyelenggaraan, dan mengurangkan potensi ‘error’ dalam melatih teknologi ini kepada pekerja baru.

Analisis data besar (Big data)

Data besar telah menjadi kata kunci popular, yang mungkin anda jumpai selama beberapa tahun ini. Syarikat-syarikat telah mula mengumpul dan menganalisis set data besar dengan niat untuk mengoptimumkan kualiti pengeluaran, penjimatan tenaga, mengurangkan kos pengeluaran dan lain-lain. Dengan peningkatan bilangan sensor bersepadu ke arah memudahkan pengilangan mesin dan produk, ia akan dapat meningkatkan kuantiti juga kualiti data. Dengan analisis data yang besar, ia akan dapat mengekstrak maklumat berharga daripada set data yang besar dan mencapai perkhidmatan yang lebih baik, meningkatkan kualiti produk dalam masa yang lebih singkat serta mengurangkan kos.

Industri 4.0 adalah satu revolusi baharu yang akan memberikan lebih banyak kemudahan kepada kehidupan manusia sekaligus meningkat produktiviti ekonomi, hospitaliti, perkhidmatan dan sektor lain.

Profesor MadyaDr Afandi Ahmad, P. (2017). Industri 4.0 ubah cara kerja, hidup. Berita HarianA Kadir, B. (2017). The Nine Pillars if 4.0 Industry| 4th Post | Industry 4.0 | Technolgy | Lean | Six Sigma | Research |. Retrieved from 4th PostBuehler, M., Patrick Buffet, P., & Castagnino, S. (2018). The Fourth Industrial Revolution is about to hit the construction industry. Here’s how it can thrive. Retrieved from We ForumIndustry 4.0: Definition, Design Principles, Challenges, and the Future. (2017). Retrieved from CleverismIndustry 4.0: the fourth industrial revolution – guide to Industrie 4.0. (2018). Retrieved from i-scoopWright, I. (2018). What Is Industry 4.0, Anyway?. Retrieved from Engineering


Baby Carrot. Adakah makanan ini berbahaya?

Semalam tular satu post berkenaan dengan satu makanan yang kita selalu nampak di pasaraya iaitu baby carrot. Ia dipanggil sebagai ‘Baby carrot’ disebabkan saiznya yang kecil walaupun ia sebenarnya berasal dari lobak biasa.

Post tersebut mengatakan baby carrot berasa daripada lobak yang rosak dan dibasuk dengan air klorin yang banyak dan dikatakan ia boleh menyebabkan masalah kesihatan kepada manusia. Adakah perkara ini betul?

Baby carrot menjadi salah satu makanan yang dihidangkan oleh ibubapa kepada anak-anak mereka kerana saiznya yang kecil memudahkan kanak-kanak makan lobak tersebut.

Terdapat dua jenis ‘baby carrot’ iaitu:

Daripada lobak yang diambil sebelum ia menjadi besar dan matang. Maksudnya, lobak itu dipetik semasa saiznya masih kecil lagiDaripada pemprosesan lobak yang sudah besar

Tular satu post berkenaan baby carrot ini kerana:

Ia dihasilkan daripada lobak yang di tidak boleh dijual pada bentuk asalnya. Kerana bentuk asalnya pelik menyebabkan ramai orang tidak membelinya.Lobak tersebut dicuci dengan air yang bercampur dengan klorin.

Kedua-dua perkara ini adalah benar. Tapi kita kena ulas satu persatu agar kita faham dan kita sedar adakah ia berbahaya ataupun tidak memakan lobak ini.

Pada tahun 1986, kebanyakan lobak yang mempunyai bentuk yang pelik terpaksa dibuang ataupun diberi makan pada haiwan. Ini menyebabkan hanya 30 peratus sahaja daripada hasil tuaian dapat dijual.

Seorang petani bernama Mike Yurosek mencuba kaedah baru dimana lobak-lobak tersebut diambil dan dipotong menjadi lobak kecil. Ini menyebabkan ia lebih mudah di makan seperti makanan ringan.

Apabila lobak mini nya itu popular, dia membeli mesin untuk memotong lobak ini menjadi sepanjang 2 inci sama seperti yang kita lihat pada hari ini.

Jadi, benarlah ia berasal dari lobak yang tidak cantik bentuknya. Tetapi perlu diketahui kandungan di dalamnya sama sahaja seperti lobak biasa.

Baby carrot direndam dalam air klorin

Ada yang risau kerana lobak ini direndam dalam air klorin. Ianya sesuatu yang benar iaitu memang kebanyakan buah-buah dan juga sayur-sayuran direndam dalam air klorin untuk membunuh bakteria yang boleh menyebabkan keracunan makanan seperti E. Coli dan juga Salmonella. Bukan lobak ini sahaja yang direndam dalam air yang mempunyai tahap klorin yang rendah.

Kemudian lobak ini akan dibilas menggunakan air paip.

Pentingnya untuk kita tahu bahawa kepekatan klorin yang digunakan adalah lebih rendah berbanding dengan tahap klorin selamat yang telah ditetapkan oleh FDA.

Baby carrot berasal dari lobak yang tidak sempurna bentuknya tetapi mempunyai kandungan seperti lobak biasa. Ia dijadikan kepada rupa bentuk sedemikian untuk lebih mudah orang memakannya dan tidak membazir lobak yang tidak cantik bentuknya tadi.

Penggunaan klorin pula adalah pada kadar yang sangat rendah dan dijamin oleh FDA keselematannya. Dalam air paip anda itu pun terdapat klorin. Ia berfungsi untuk membunuh bakteria supaya anda tidak terkena masalah keracunan makanan.

Ingat konsep ‘Dose makes the poison’. Kalau ambil air banyak-banyak pun boleh menjadi racun kepada badan anda.

Akhir kata, baby carrot adalah selamat untuk dimakan, rendah kalori dan mempunyai pelbagai mineral dan vitamin serta serat di dalammnya.

Chlorin wash is safe treatment for food Products. Water Quality and Health Council, 12 Mei 2010Post-Harvest Washing of Fresh Produce to Reduce Food Safety Risks. Adapted from references below by Vern Grubinger. University of Vermont Extension.


Semalam tular satu post berkenaan dengan satu makanan yang kita selalu nampak di pasaraya iaitu baby carrot. Ia dipanggil sebagai ‘Baby carrot’ disebabkan saiznya yang kecil walaupun ia sebenarnya berasal dari lobak biasa.

Post tersebut mengatakan baby carrot berasa daripada lobak yang rosak dan dibasuk dengan air klorin yang banyak dan dikatakan ia boleh menyebabkan masalah kesihatan kepada manusia. Adakah perkara ini betul?

Baby carrot menjadi salah satu makanan yang dihidangkan oleh ibubapa kepada anak-anak mereka kerana saiznya yang kecil memudahkan kanak-kanak makan lobak tersebut.

Terdapat dua jenis ‘baby carrot’ iaitu:

Daripada lobak yang diambil sebelum ia menjadi besar dan matang. Maksudnya, lobak itu dipetik semasa saiznya masih kecil lagiDaripada pemprosesan lobak yang sudah besar

Tular satu post berkenaan baby carrot ini kerana:

Ia dihasilkan daripada lobak yang di tidak boleh dijual pada bentuk asalnya. Kerana bentuk asalnya pelik menyebabkan ramai orang tidak membelinya.Lobak tersebut dicuci dengan air yang bercampur dengan klorin.

Kedua-dua perkara ini adalah benar. Tapi kita kena ulas satu persatu agar kita faham dan kita sedar adakah ia berbahaya ataupun tidak memakan lobak ini.

Pada tahun 1986, kebanyakan lobak yang mempunyai bentuk yang pelik terpaksa dibuang ataupun diberi makan pada haiwan. Ini menyebabkan hanya 30 peratus sahaja daripada hasil tuaian dapat dijual.

Seorang petani bernama Mike Yurosek mencuba kaedah baru dimana lobak-lobak tersebut diambil dan dipotong menjadi lobak kecil. Ini menyebabkan ia lebih mudah di makan seperti makanan ringan.

Apabila lobak mini nya itu popular, dia membeli mesin untuk memotong lobak ini menjadi sepanjang 2 inci sama seperti yang kita lihat pada hari ini.

Jadi, benarlah ia berasal dari lobak yang tidak cantik bentuknya. Tetapi perlu diketahui kandungan di dalamnya sama sahaja seperti lobak biasa.

Baby carrot direndam dalam air klorin

Ada yang risau kerana lobak ini direndam dalam air klorin. Ianya sesuatu yang benar iaitu memang kebanyakan buah-buah dan juga sayur-sayuran direndam dalam air klorin untuk membunuh bakteria yang boleh menyebabkan keracunan makanan seperti E. Coli dan juga Salmonella. Bukan lobak ini sahaja yang direndam dalam air yang mempunyai tahap klorin yang rendah.

Kemudian lobak ini akan dibilas menggunakan air paip.

Pentingnya untuk kita tahu bahawa kepekatan klorin yang digunakan adalah lebih rendah berbanding dengan tahap klorin selamat yang telah ditetapkan oleh FDA.

Baby carrot berasal dari lobak yang tidak sempurna bentuknya tetapi mempunyai kandungan seperti lobak biasa. Ia dijadikan kepada rupa bentuk sedemikian untuk lebih mudah orang memakannya dan tidak membazir lobak yang tidak cantik bentuknya tadi.

Penggunaan klorin pula adalah pada kadar yang sangat rendah dan dijamin oleh FDA keselematannya. Dalam air paip anda itu pun terdapat klorin. Ia berfungsi untuk membunuh bakteria supaya anda tidak terkena masalah keracunan makanan.

Ingat konsep ‘Dose makes the poison’. Kalau ambil air banyak-banyak pun boleh menjadi racun kepada badan anda.

Akhir kata, baby carrot adalah selamat untuk dimakan, rendah kalori dan mempunyai pelbagai mineral dan vitamin serta serat di dalammnya.

Chlorin wash is safe treatment for food Products. Water Quality and Health Council, 12 Mei 2010Post-Harvest Washing of Fresh Produce to Reduce Food Safety Risks. Adapted from references below by Vern Grubinger. University of Vermont Extension.


Berlebihan Memanjakan anak Boleh menyebabkan mereka tidak tahu mengawal Emosi ketika besar

Sentiasa berada bersama-sama anak setiap masa, melakukan aktiviti setiap hari bersama, sentiasa melindungi anak dari segala mara bahaya, nak marah sedikit pun tak boleh hanya semata-mata untuk melihat mereka tidak sedih ataupun marah. Mungkin perkara ini baik di mata ibubapa. Tetapi ia juga akan menjadikan kanak-kanak tersebut seorang individu yang tidak mempunyai emosi yang seimbang.

Bila kanak-kanak itu marah dia tidak mampu mengawal marahnya. Bila dia sedih dia tidak mampu mengawal kesedihannya. Bukanlah kita melarang untuk ibubapa melindungi anak-anak mereka. Perkataan yang sesuai disini adalah jangan berlebih-lebihan samada melindungi mereka ataupun melepaskan mereka hingga mereka bebas berbuat sesuka hati

Kajian berkenaan ibubapa yang berlebihan dalam melindungi dan mengawal anak-anak mereka (Boleh dikatakan mereka yang memanjakan anak mereka secara berlebihan)

Menurut satu kajian berkenaan dengan psikologi perkembangan, kanak-kanak yang mempunyai ibu yang terlalu mengawalnya bermula pada umur 2 tahun akan mempunyai masalah untuk mengawal emosi dan juga sikapnya apabila telah mencapai umur 5 hingga 10 tahun berbanding dengan ibu yang mengambil langkah yang lebih santai. Santai disini bukan bermaksud tidak berbuat apa-apa

“Ibubapa yang berlebihan mengawal anaknya adalah mereka yang mempunyai niat untuk menyokong anak mereka dan sentiasa membantu mereka,” Jelas Dr Nicole Perry ketika memberitahu wartawan The Guardian. “Tetapi, untuk mengembangkan emosi dan juga sikap kanak-kanak, ibubapa perlu membenarkan kanak-kanak mengalami kesemua jenis emosi dan memberikan mereka ruang untuk berlatih cara untuk mengawal emosi tersebut berserta membimbing mereka untuk mengatasi perkara tersebut.”

Sebagai contoh, jika seseorang kanak-kanak itu marah kerana tidak tahu bagaimana untuk memakai sepasang kasut, maka ibubapa perlu mengajarkannya cara untuk pakai kasut, bukan terus pakaikan kasut hanya semata-mata untuk mengelakkan kanak-kanak tersebut marah. Bukan setakat itu, ibubapa juga perlu menerangkan bahawa perasaan yang dihadapi oleh kanak-kanak itu adalah marah dan marah itu adalah sesuatu yang tidak baik.

Begitu juga jika seseorang kanak-kanak itu ketika dalam kesedihan. Kadang-kadang anak kita menangis tanpa sebab. Tapi sebenarnya mesti ada sebab. Apa yang perlu kita buat adalah meminta anak kita bercakap kenapa dia sedih atau menangis?

“Adik, adik menangis sebab apa? Kalau tak bagitahu abah, abah pun tak tahu adik menangis sebab apa.”

Ini penting untuk mengajar anak kita supaya bila rasa sedih, dia perlu cari seseorang untuk dia menceritakan kesedihan dia. Bukan hanya simpan dalam hatinya ataupun mengekspresikan dengan cara yang salah seperti marah, tidak buat kerja, merosakkan barang dan sebagainya.

Bukan juga, kita hidangkan dengan permainan telefon hanya semata-mata untuk dia diam. Katanya sayang anak, tak nak bagi kanak-kanak itu menangis dan tertekan. Tetapi cara ini akan mengajar anak bukan sahaja tidak menyelesaikan masalah yang dihadapi. Malah cuba melupakan masalah tersebut dengan cara yang salah.

Bagaimana kajian ini dibuat?

Kajian ini melibatkan 422 kanak-kanak yang berumur dari 2 hingga 10 tahun. Ia memeriksa hubungan diantara ibubapa dan juga emosi kanak-kanak berserta skil kanak-kanak tersebut apabila berhadapan dengan tugasan ataupun kemampuan untuk menahan marah/ menahan dari melakukan perkara yang tidak sepatutnya.

Pada pemerhatian yang pertama iaitu pada kanak-kanak berumur 2 tahun, pengkaji telah menentukan tahap kawalan seseorang ibu itu terhadap anaknya dalam sesi 4 minit ketika bermain dan juga 2 minit sesi ketika mengemaskan permainan tersebut. 3 tahun kemudian ketika kanak-kanak tersebut mencapai umur 5 tahun, sikap mereka dilihat pada laporan di sekolah mereka dan juga ujian yang diberikan oleh pengkaji. (Dalam kajian tersebut mereka mengambil gula-gula yang sedang kanak-kanak itu makan dan pengkaji tersebut memakannya dihadapan mereka. Reaksi kanak-kanak tersebut akan dilihat apabila berhadapan dengan keadaan itu)

Pada umur 10 tahun, sikap kanak-kanak tersebut akan dilihat semula dari laporan guru disekolah dan juga survey yang akan dijawab oleh kanak-kanak tersebut.

Seperti yang dijangkakan oleh pengkaji, kanak-kanak yang mempunyai ibu yang kurang mengawal(memanjakan0 anak-anak mereka mempunyai kemampuan untuk mengawal emosi dan mengawal kelakuan pada umur 5 tahun. Kemudiannya, pada umur 10 tahun mereka mempunyai kematangan emosi, boleh bersosial dan mempunyai keputusan akademik yang lebih baik berbanding yang lain.

Pengkaji tersebut membuat kesimpulan,

“Oleh itu, kanak-kanak yang berkemampuan untuk menahan rangasangan negatif dalam konteks emosi dan juga mampu menahan perbuatan yang negatif ketika berhadapan dengan sesuatu situasi didapati akan lebih mudah untuk menyesuaikan diri ketika berhadapan dengan persekitaran yang menekan ketika sedang membesar”.

Akan tetapi, perlu diketahui bahawa kaedah ini bukanlah 100% sempurna. Satu faktor yang menghadkan kajian ini adalah layanan ibubapa kepada anak-anak akan berubah ketika mana kanak-kanak tersebut membesar dan ia tidak boleh dipukul rata dengan pemerhatian selama 6 minit ketika kanak-kanak tersebut berumur 2 tahun. Kita tidak tahu samada mungkin pada hari tersebut, kanak-kanak itu sedang bersedih ataupun marah.

Tapi apa yang kita tahu adalah pentingnya untuk seseorang kanak-kanak itu merasai pelbagai jenis emosi. Ibubapalah yang perlu menunjukkan cara-cara untuk anak-anak tersebut mengawal emosinya.

Kalau kita tidak mula sekarang, tidak hairanlah mungkin masa hadapan nanti anak kita akan tumbuk muka cikgunya hanya kerana kita tidak mengajarkan dia cara untuk mengawal kemarahannya. Lebih teruk lagi mungkin kita sebagai ibubapa juga akan terkena tempias kemarahannya.


Seorang lelaki lumpuh disebabkan Najis Gergasi di dalam perutnya

Seorang pesakit di Australia telah dikejarkan ke hospital disebabkan tidak membuang air besar selama 40 hari. Kesannya dia telah mengalami kelumpuhan pada salah satu kakinya. Tidak dapat tidak, najis tersebut perlulah sangat besar hingga menyebabkan himpitan saraf dan juga salur darah yang berhubung dengan bahagian kaki.

Pesakit yang berumur 53 tahun ini dikejarkan ke jabatan kecemasan dengan simptom sakit perut selama 3 hari berserta rasa loya. Lebih teruk lagi, pesakit juga mengalami sakit pada sebelah kaki kanannya dan kaki tersebut juga mengalami kelumpuhan.

Di dalam laporan perubatan, doktor menyatakan bahawa kakinya ketika itu sudah tidak mempunyai nadi dan berasa sangat sejuk. Ini disebabkan himpitan yang berlaku pada salur darah yang berhubung dengan bahagian kaki menyebabkan tiada darah yang beredar dikawasan tersebut. Kes ini telah dilaporkan dalam Journal Perubatan British

Sejarah perubatan sebelum ini menunjukkan pesakit tidak mempunyai apa-apa penyakit, tidak mengambil dadah dan tidak mempunyai faktor risiko untuk mengalami masalah kardiovaskular. Apa yang menariknya, pesakit menyatakan dia sudah tidak buang air besar selama 40 hari. Cuba bayangkan. Kita yang 5 hari sudah tidak buang air besar pun akan merasa tidak selesa.

Pemeriksaan bahagian dubur menunjukkan pesakit mempunyai najis yang keras.

Ct-scan abdomen pesakit (Sumber: British Medical Journal)

Dalam CT-scan abdomen pula menunjukkan terdapat kewujudan tahi yang terlampau banyak hingga ia memenuhi kawasan abdomen. Perkara ini boleh meningkatkan tekanan di dalam bahagian abdomen dan menyebabkan himpitan pada salur darah. Jika dilihat pada gambar tersebut, tahi tersebut telah memenuhi ruang kanan abdomen dan sebab itulah ia memberi kesan kepada kaki kanan pesakit.

Disebabkan nyawa pesakit dalam keadaan berbahaya kerana terdapat kegagalan buah pinggang disebabkan masalah sembelit ini, pesakit terus dibawa masuk ke dalam dewan bedah untuk pembedahan bagi mengeluarkan najis tersebut.

“Pengeluaran najis itu dibuat dalam keadaan bius sepenuhnya dan sebanyak 2 liter najis di keluarkan dari usus tersebut”

Setelah najis gergasi itu dibuang, pesakit diberi ubat sembelit. 4 hari selepas dari itu, dia telah dikeluarkan dari unit rawatan rapi. Pesakit mengambil masa dalam 13 hari untuk dia pulih berjalan seperti biasa.

Ini bukanlah kali pertama perkara ini berlaku. Sebelum ini juga terdapat satu kes dimana seseorang itu menahan buang air besar hingga menyebabkan pesakit tersebut meninggal dunia.

Jika anda sudah tidak buang air besar selama seminggu lebih, anda dinasihati untuk berjumpa dengan doktor.

SHARE DAN TAG RAKAN ANDA YANG SUKA TAHAN BERAK!!!


Ini sebab kenapa tidak boleh menyuluh laser ke dalam mata

Permainan laser adalah permainan yang sangat disukai oleh kanak-kanak. Kerana cahaya tersebut boleh dipancarkan pada jarak yang jauh. Malah ada juga kanak-kanak yang mempunyai rasa ingin tahu yang tinggi hingga menyuluh matanya dengan laser tersebut.

Pada ketika itu, sudah tentu ibubapa akan melarang perbuatan tersebut kerana dikatakan ia boleh menyebabkan mata menjadi buta. Tetapi masih tiada lagi penerangan berkenaan perkara tersebut.

Kes Buta bermain laser yang berlaku di luar negara

Seorang kanak-kanak berumur 10 tahun mengalami buta kekal apabila dia menyuluh laser yang berwarna hijau terus ke matanya.

Mengikut laporan kes yang dikeluarkan oleh ‘New England Journal of Medicine’, kecederaan itu berlaku pada bahagian macula, iaitu bahagian di retina yang mempunyai ketumpatan reseptor untuk mengesan cahaya yang paling tinggi. Macula ini berfungsi sebagai titik fokus pandangan seseorang. Jika seseorang itu memandang botol, maka imej botol itu yang akan terbentuk di macula. Tetapi apabila macula rosak, seseorang itu tidak akan nampak botol tersebut, tetapi akan nampak kawasan sekeliling botol itu.

Kanak-kanak tesebut dibawa ke bahagian ophthalmology di Thessaly University kerana pada ketika itu kanak-kanak tersebut mengadu pandangannya menjadi kabur. Pemeriksaan mendapati bahawa terdapat lubang pada bahagian retinanya. Secara spesifik dibahagian macula.

Lubang pada bahagian macula disebabkan pancaran laser

Ujian pemandangan pada mata sebelah kanannya yang normal mendapati pemandangannya seperti orang biasa. Tetapi mata sebelah kirinya pula tidak mampu melihat walaupun objek tersebut dekat.

“Penglihatan pesakit masih tidak berubah selepas 18 bulan proses pemantauan”, menurut laporan tersebut

Malangnya, sel reseptor dibahagian retina adalah sel yang telah melakukan pembezaan supaya dapat melakukan tugas yang spesifik iaitu menerima maklumat dalam bentuk cahaya. Sel ini tidak boleh membahagi untuk menggantikan sel yang telah rosak. Ini menyebabkan pesakit akan mengalami masalah penglihatan seluruh hidupnya dan masih tiada lagi rawatan yang boleh memulihkan sel dibahagian retina.

Dr Sofia Androidi, iaitu salah seorang penulis dalam laporan tersebut menyatakan, kanak-kanak tersebut mungkin telah mengalami masalah penglihatan tersebut beberapa bulan ataupun tahun tetapi tidak memberitahu kepada ibubapanya. Dia juga memberi tahu pihak CNN di mana kanak-kanak itu mengaku bahawa dia telah memancarkan laser permainannya beberapa kali ke dalam mata. Permainan laser itu sebelum ini di beli oleh bapanya.

Bagaimana laser merosakkan mata?

Sama seperti apabila seseorang melihat matahari, tenaga cahaya yang berlebihan boleh membunuh sel retina di dalam mata. Terdapat 2 cara bagaimana perkara ini berlaku:

Sel retina tersebut menyerap frekuensi tinggi daripada sel cahaya itu dan menyebabkan ia mengembang dan pecah.
Haba yang terhasil daripada laser tersebut membakar sel retina sama seperti menggunakan kanta untuk membakar kertas di tengah hari yang panas.

Disebabkan bahaya tersebut, di US dilarang untuk menjual laser yang melebihi 1 miliwatt. Akan tetapi ramai penjual diinternet yang menjual barang-barang ini dengan sesuka hati menyebabkan ramai lagi yang boleh memiliki laser yang berbahaya ini.

Jika anda mempunyai permainan laser, sila pastikan bacaan watt nya. Dan cuba elakkan untuk menyuluhnya dibahagian mata sebab ia boleh menyebabkan anda buta. Kepada ibubapa pula, pastikan anak-anak anda tidak bermain dengan permainan yang berbahaya ini.


Stress menyebabkan anda mudah dijangkiti kuman dan mendapat penyakit

Ada orang kata jangan stress sangat, nanti kena penyakit. Itu adalah frasa yang tepat untuk mengambarkan mereka yang mengalami stress yang kronik. Ini kerana stress menyebabkan badan menghasilkan beberapa jenis kompaun dan juga hormon yang akan menyebabkan perubahan dalam sistem badan anda.

Stress melemahkan imun sistem

Seseorang yang mengalami stress berpanjangan akan menghasilkan hormon yang dinamakan sebagai kortisol. Hormon kortisol membantu dalam beberapa perkara seperti meningkatkan gula dalam darah, membantu penghasilan memori jangka pendek, membantu rembesan jus gastrik dan sebagainya.

Tetapi ia juga boleh menyebabkan beberapa perkara negatif yang lain jika kandungannya tinggi di dalam darah. Perkara tersebut adalah seperti mengurangkan bilangan sel darah putih dalam badan, mengurangkan ketumpatan tulang dalam darah, meningkatkan risiko permulaan penyakit schizofrenia dan sebagainya.

Stress boleh memberi kesan kepada imun sistem melalui 2 cara:

Dengan menyebabkan keradangan kronik yang merosakkan tisu badanDengan merencatkan sel imun yang berfungsi untuk melawan jangkitan kuman

Hormon ini juga akan menyebabkan sel imun tidak mampu menghasilkan protein yang berfungsi memberi isyarat diantara sel imun yang lain. Ini menyebabkan imun sel bernama limfosit(salah satu sel darah putih) akan berkurangan bilangannya dalam darah.

Limfosit berfungsi untuk mengenalpasti dan membunuh kuman yang masuk ke dalam badan. Dengan jumlah sel imun yang berkurangan, badan akan lebih mudah untuk dijangkiti kuman dan mendapat penyakit.

Stress dan penyakit lain

Disebabkan stress juga menyebabkan keradangan yang kronik di dalam badan, maka ia juga boleh menyebabkan pelbagai penyakit kronik yang lain kerana kerosakan tisu yang dilakukan oleh keradangan tersebut.

Beberapa jenis penyakit yang boleh berlaku disebabkan perkara ini adalah:

Serangan sakit jantungAngin ahmarKencing manisAsmaKanser dan beberapa jenis penyakit lagi

Stress bukanlah sesuatu yang merbahaya. Sesetengah keadaan ia berguna dan diperlukan untuk seseorang itu berjaya. Ini kerana rasa stress adalah sesuatu mekanisma yang telah berada di dalam badan kita digunakan untuk berhadapan sesuatu yang mengancam dirinya ataupun membuatkan dirinya berasa tidak selesa.

Oleh itu, jika anda stress seketika itu adalah sesuatu yang biasa. Tetapi jika anda mengalami stress yang berpanjangan, anda perlu melakukan sesuatu agar anda tidak mendapat penyakit daripada masalah tersebut

Rujukan: Morey, J. N., Boggero, I. A., Scott, A. B., & Segerstrom, S. C. (2015). Current Directions in Stress and Human Immune Function. Current Opinion in Psychology, 5, 13–17. http://doi.org/10.1016/j.copsyc.2015.03.007


Pentagon diarah untuk menubuhkan Armada Tentera Angkasa Lepas

Setelah lebih kurang satu bulan bercerita berkenaan Armada angkasa, isnin yang lepas Donald Trump, Presiden Amerika Syarikat telah mengarahkan Pentagon untuk mewujudkan satu armada baru iaitu Tentera Angkasa (Space force). Pengumuman yang mengejutkan itu telah dibuat isnin lepas Ketika waktu mesyuarat bersama ‘National Space Council’.

“Kita telah ada Tentera Udara (Air Force) dan kita juga akan mengadakan Tentera Angkasa (Space Force). Berlainan bahagian tapi sama.” Trump memberitahu wartawan.

“Saya dengan ini mengarahkan Bahagian Pertahanan dan juga Pentagon dengan serta merta memulakan proses bagi penubuhan tentera angkasa (Space Force) sebagai cabang ke-enam dalam bahagian ketenteraan,” Trump menyambung

Sebelum pengumuman dibuat, wartawan tidak diberitahu berkenaan arahan tersebut ataupun dimasukkan ke dalam helaian sebaran yang diberikan kepada media. Terdapat juga sumber mengatakan bahawa Pentagon telah pun mendapat berita tersebut sebelum pengumuman dibuat.

Tidak diketahui adakah ini suatu rancangan yang betul-betul akan terjadi ataupun masih dalam perancangan. Tahun lepas Trump juga telah mengura-urakan rancangannya untuk menwujudkan polis angkasa (Space Corp) dimana kemudian idea tersebut telah dibatalkan.

Pada bulan March, Trump sudah mula menceritakan hasratnya untuk menubuhkan Pasukan Tentera Angkasa dalam satu Konferens di California. Menariknya, pada ketika itu, filem Solo: A Star Wars Story baru sahaja dilancarkan 3 hari sebelum konferens tersebut.

Akan tetapi, walaupun Trump mengarah Pentagon untuk menubuhkan angkatan tentera tersebut, ia tidak bermaksud angkatan tentera tersebut pasti akan ditubuhkan. Tiada tarikh yang diletakkan untuk kita jangkakan berkenaan penubuhan Tentera Angkasa ini. Dan paling penting ia perlu mendapat persetujuan Kongress terdahulu sebelum perkara tersebut dapat dilaksanakan dan untuk mendapat persetujuan kongress pula adalah sedikit sukar kerana ramai dari ahli kongress selalu mengkritik polisi Trump yang terbaru.


Ketagihan Game diisytiharkan sebagai salah satu Penyakit Mental

Hingga sekarang kita tidak akan terkejut apabila seseorang yang asyik melihat skrin telefon ataupun komputer boleh memberi kesan kepada kesihatan dan kehidupan mereka. Ia bukan sahaja mengganggu jam biologi seseorang , ia juga boleh mengganggu hubungan diantara pasangan suami isteri. Malah kajian juga menunjukkan ketagihan ini akan menambah risiko untuk seseorang itu mengalami tekanan perasaan dan juga kerisauan yang melampau apabila mereka tidak tahu bila untuk berhenti.

Bahkan ketagihan ini juga sudah bermula dikalangan kanak-kanak sehingga mana mereka memarahi ibubapa mereka ketika disuruh berhenti daripada bermain. Sehingga mana ada yang sanggup untuk membuang air kencing di tempat duduk mereka hanya semata-mata untuk tidak terlepas perlawanan ketika dalam permainan tersebut.

Keadaan ini telah memberi impak yang besar kepada masyarakat sehingga mana gaya hidup seseorang itu telah menjadi mandul untuk memberi khidmat kepada masyarakat. Apa yang difikirkan oleh mereka adalah bermain game siang dan malam.

Akan tetapi pada minggu ini, World Health Organization (WHO) iaitu Persatuan Kesihatan Dunia telah mengumumkan bahawa penyakit ketagihan game(Gaming Disorder) akan menjadi salah satu diagnosis untuk masalah mental.

Diagnosis ini telah dimasukkan ke dalam salah satu tempat rujukan bagi para doktor iaitu International Classification of Diseases (ICD) iaitu Klasifikasi Penyakit Antarabangsa.

“Keputusan untuk memasukkan diagnosis ini sebagai salah satu penyakit adalah berdasarkan bukti dan kajian yang ada berserta kata sepakat dari pakar berlainan disiplin dimana mereka inilah yang terlibat dalam proses untuk menghasilkan klasifikasi penyakit antarabangsa (ICD)”

Mengikut WHO, penyakit ini mempunyai tanda-tanda seperti ketidaupayaan seseorang itu untuk mengawal waktunya ketika bermain game hingga ia menyebabkan kesan negatif pada kehidupan sehariannya. Untuk mengesahkan penyakit ini, ketagihannya pada permainan tersebut perlulah teruk hingga menyebabkan kesan negatif pada diri sendiri, keluarga, pembelajaran, pekerjaan dan masyarakat dan ia perlu berlaku sekurang-kurangnya selama 12 bulan.

5 tahun lalu, Persatuan Psikiatrik Amerika (American Psychiatric Association) telah mula mengenalpasti penyakit ini dan menamakan ia sebagainya “Internet Gaming Disorder”. Dimana mereka yang ketagih kepada permainan ini selalunya mereka yang bermain permainan online. Sebab itu kita lihat ada anak-anak muda yang sanggup untuk pergi ‘bertapa’ di cybercafe dari pagi hingga ke petang hanya semata-mata untuk bermain game.

Ketika mana WHO memberi keputusan ini, ia membuka satu laluan baru untuk membuat kajian akademik kepada masalah ini dan juga kajian berkenaan rawatan kepada masalah tersebut.

Disebabkan penyakit ini baru sahaja ditemui, masih tiada lagi rawatan ataupun protokol yang terbukti berkesan. Akan tetapi sudah terdapat persatuan dan industri yang menyediakan khidmat bantuan untuk mereka yang mengalami masalah ini terutamanya di Amerika, China dan juga Korea Selatan.

Bagi sesiapa yang mengalami masalah ini ataupun ibubapa yang memerlukan bantuan untuk menghadapi anak yang mengalami masalah ini, anda boleh menyertai group support di Game Quitters.

Jangan lupa SHARE dan TAG kawan anda yang sedang ketagihan bermain game.

Ikuti pengalaman individu ini yang telah pulih dari ketagihan game


Anak anda selalu mengadu sakit kaki pada waktu malam?

Pada satu malam, tiba-tiba anak anda mengadu sakit kaki tanpa apa-apa sebab. Puaslah mengurut dan memujuk untuk sejam lebih, barulah sakit itu hilang dan anak anda tidur semula. Dan perkara ini berlaku bukan sekali dua. Malah setiap minggu.

Anda sakit kepala dan pening memikirkan apakah yang sedang dihadapi oleh anak anda.

Pernahkah anda sebagai ibubapa mempunyai anak seperti ini?

Ada yang mengatakan ini adalah sakit disebabkan kanak-kanak itu sedang membesar(Growing pain). Masalah ini selalunya berlaku pada kanak-kanak berumur 3 hingga 5 tahun. Kemudian ia akan menyerang semula pada umur 8 hingga 12 tahun.

Walaupun kanak-kanak tersebut mengalami sakit pada kaki, selalunya mereka tidak akan berjalan terhincut-hincut seperti sakit orang dewasa. Ini kadang-kadang membuatkan ibubapa merasakan anaknya itu sedang berlakon. Tetapi tidak, anak anda memang dalam kesakitan.

Punca kepada masalah ini

Walaupun dalam istilah orang biasa kita panggil masalah ini sebagai ‘growing pain’, tetapi masih tiada lagi bukti dan kajian yang menunjukkan perkara ini berkait dengan tumbesaran seseorang kanak-kanak. Disebabkan itu ada sebahagian doktor memanggil masalah ini sebagai ‘recurrent nocturnal limb pain in children‘

Nocturnal bermaksud waktu malamLimb bermaksud anggota badan seperti kaki dan tangan

Oleh itu, ‘recurrent nocturnal limb pain in children‘ bermaksud kesakitan anggota badan pada kanak-kanak yang berlaku pada waktu malam secara berulang kali.

Disebabkan ia tidak berkait dengan tumbesaran seseorang kanak-kanak, kebanyakan doktor merasakan masalah ini mungkin disebabkan otot kaki yang digunakan secara berlebihan oleh seseorang kanak-kanak.

Kajian juga menemukan bahawa ‘Growing pain’ ini didapati lebih banyak berlaku pada kanak-kanak yang pada waktu paginya aktif bermain ataupun bersukan.

Ia juga banyak dijumpai pada kanak-kanak yang mempunyai sendi yang longgar dan fleksibel. Contohnya seperti anak saya, dia boleh menggerakkan sendi lututnya ke kiri dan ke kanan. Mungkin sebab itu juga dia selalu mengadu sakit kaki diwaktu malam.

Simptom dan tanda tanda kepada masalah sakit kaki disebabkan tumbersaran?

Growing pain ini selalunya menyebabkan rasa sakit yang teruk seolah-olah seperti rasa kejang kaki. Ia akan melibatkan kedua-dua belah kaki.

Masalah ini selalunya berlaku pada waktu petang atau malam terutamanya jika pada waktu paginya kanak-kanak tersebut terlalu aktif. Ia tidak akan berlaku waktu awal pagi.

Kanak-kanak ini juga tidak akan mengalami gaya jalan yang terhincut-hincut walaupun dia sedang mengalami sakit kaki.

Jika anak anda mempunyai simptom selain daripada yang diceritakan diatas, seperti sakit disebelah kaki sahaja, berjalan terhincut-hincut dan berlaku pada waktu pagi, anda dinasihati untuk membawa anak anda berjumpa dengan doktor

Apa yang perlu anda buat?

Satu rawatan yang telah terbukti dapat mengurangkan kesakitan itu adalah dengan meregangkan otot tersebut.

Sebagai contoh, jika sakit itu berlaku dibahagian hadapan betis, anda boleh melipatkan lutut sehingga betis bertemu peha supaya bahagian hadapan betis meregang dan menegang.

Jika sakit itu berlaku di bahagian belakang lutut, luruskan lutut tersebut supaya ia meregang.

Jika masih tidak boleh, ibubapa boleh memberikan kanak-kanak tersebut ubat tahan sakit seperti paracetamol dan juga ibuprofen untuk mengurangkan sakit tersebut.

Anda juga boleh mencuba dengan mengurut kaki anak anda ataupun menggunakan tuala yang dipanaskan. Ibubapa diminta untuk berhati-hati bila menggunakan objek yang panas untuk rawatan ini

Bila perlu berjumpa dengan doktor?

Walaupun ‘growing pain’ ini adalah sesuatu yang normal bagi kanak-kanak, tetapi ibubapa perlulah membawa anak mereka jika mempunyai tanda-tanda yang lain. Tanda-tanda tersebut adalah:

Sakit pada sebelah kaki sahajaSakit pada sendi selain kakiSakit yang berlaku sepanjang malam hingga ke waktu pagiSendi yang bengkakDemamBerjalan terhincut ataupun tidak mahu berjalan

Ini kerana terdapat keadaan lain seperti jangkitan kuman pada sendi(septic arthritis) yang boleh meragut nyawa kanak-kanak tersebut. Ia juga boleh disebabkan perkara lain seperti patah ataupun keretakan pada tulang.

Growing pains (recurrent limb pain in children). NHS choices. Dirujuk pada 18 Jun 2018. (Link)Growin pains. WebMd. Dirujuk pada 18 Jun 2018. (Link)fEvans, A. M. (2008). Growing pains: contemporary knowledge and recommended practice. Journal of Foot and Ankle Research, 1, 4. http://doi.org/10.1186/1757-1146-1-4


Ujian Air Liur untuk mengesan kemungkinan kanser prostat

Saintis sedang membuat kajian berkenaan dengan sampel air liur untuk menentukan sama ada seseorang mempunyai risiko untuk menghadapi kanser prostat ataupun tidak. Tujuannya adalah untuk mengesan 1 peratus populasi lelaki yang mempunyai kelainan genetik yang akan meningkatkan risikonya untuk menghadapi kanser tersebut.

Ujian diagnostik tersebut sedang dijalankan oleh para pengkaji di Institut Kajian Kanser di United Kingdom. Ujian ini dibuat dengan harapan untuk mengesan lebih kurang 163 kelainan genetik pada lelaki yang akan meningkatkan 6 kali ganda risiko untuk menghadapi kanser prostat berbanding orang biasa.

Kajian ini dimulakan apabila sekumpulan saintis telah menemukan lebih kurang 100 kelainan genetik pada lelaki yang akan meningkatkan risiko kanser prostat. Kemudian ujian terbaru pula telah menambahkan lagi penemuan tersebut kepada 163.

Mereka melakukan ini dengan satu kaedah analisis DNA yang baru dikenali sebagai “Oncoarray”. Mereka membandingkan lebih kurang 500,000 DNA dengan DNA yang didapati daripada 80,000 lelaki yang menghadapi kanser dan 61,000 lagi lelaki yang normal. Dengan itu, mereka dapat membezakan mana genetik yang akan meningkatkan risiko untuk menghadapi kanser.

Terkini, kumpulan pengkaji ini ingin menguji pula pada mereka yang mempunyai kelainan genetik pada mereka yang masih lagi belum menghadapi kanser tersebut. Pemberian nasihat dan kaunseling akan diberikan kepada peserta dan akan sentiasa dipantau untuk melihat sama ada kes kanser ini meningkat ataupun sebaliknya.

“Dengan melihat kod DNA lebih kurang dari 100,000 lelaki, kita telah menemui maklumat baru berkenaan faktor genetik yang boleh mendedahkan seseorang itu kepada kanser prostat dan paling pentingnya, kita telah menunjukkan bahawa 163 kelainan genetik ini boleh digunakan untuk memberi maklumat berkenaan dengan kebarangkalian seseorang itu untuk menghadapi kanser prostat.” Kata Prof Ros Eeles yang merupakan salah seorang pengkaji tersebut.

“Jika kita boleh mengatakan sesuatu DNA boleh meningkatkan risiko untuk menghadapi kanser prostat, langkah yang seterusnya adalah untuk menggunakan maklumat tersebut bagi mengelakkan penyakit tersebut daripada terjadi”

Di UK, sebanyak 130 lelaki dalam sehari akan dikesan mempunyai kanser prostat. Angka tersebut telah meningkat sebanyak 44 peratus dari tahun 1990an. Dengan bilangan insiden yang semakin meningkat, tak hairanlah ia menjadi punca kedua kepada kematian kanser. Ini menunjukkan perlunya diagnosis awal dan program untuk mengelakkan daripada perkara tersebut berlaku.


Kenapa Agaknya Berpuasa Tetapi Berat Badan tak Turun Jua?

Seringkali kita dengarkan apabila bulan puasa hampir tiba, banyak desas-desus bermula tentang keinginan untuk diet dan turunkan berat badan. Ramai yang kata ingin lakukan demi kesihatan, tak kurang juga yang ingin kelihatan ramping berseri di pagi Hari Raya. Namun, berapa ramai antara kita yang benar-benar dapat mencapai azam itu? Berikut adalah antara sebab kegagalan mencapai target turun berat badan pada bulan Ramadhan.

1. Corak pemakanan yang tidak tetap – ramai antara kita yang seronok makan ketika berbuka, menjamah sedikit sebelum terawih, ditambah lagi dengan moreh sebelum sahur di awal pagi. Adapun anda dinasihatkan untuk menjamah lebih pada waktu malam, sila elakkan pengambilan makanan berat sebelum tidur. Metabolisme badan turun ketika tidur dan makanan yang diambil sebelum tidur tidak akan diproses dengan betul dan mungkin lebih disimpan sebagai lemak berbanding digunakan sebagai tenaga. Hadkan pengambilan makanan berat hanya ketika berbuka dan sahur.

2. Tidak kekal hidrat – pengambilan air yang cukup adalah sangat penting untuk keseimbangan tenaga dan berat badan. Tanpa kadar kehidratan yang cukup, badan akan sering lesu dan penggunaan tenaga berkurangan. Semua ini menyebabkan anda kurang bergerak dan menambah kumpulan lemak daripada semua makanan yang diambil tadi. Banyakkan minum air (terutamanya air kosong/mineral) antara waktu berbuka dan sahur. Hadkan pengambilan air manis/berkarbonat.

3. Kekurangan buah-buahan, sayur dan serat – kelancaran pergerakan usus anda adalah sangat penting untuk mengimbangkan serapan tenaga dan zat untuk kesihatan badan. Cuba pandang kiri dan kanan bazar ramadhan. Segala jenis makanan ayam, daging dan ikan dihidang dengan hanya segenggam sayuran. Beli sayuran yang tahan lama seperti timun dan lobak yang boleh dimakan begitu sahaja dan tambahkan kepada hidangan yang anda beli atau masak pada awalnya. Cuba tukarkan masa moreh kepada makanan snek buah-buahan dan air kosong dan saksikan perbezaannya.

4. Berhenti sebelum kenyang – Berapa kali anda berbuka puasa sehinggakan pergerakan solat Maghrib dan Solat Isyak anda terbatas dek kerana perut yang terlalu penuh? Amalkan pengambilan kalori yang berpada-pada dan hadkan bilangan kuih dan pinggan sampingan anda. Berhenti sebelum kenyang. Beli dan masak makanan yang anda perlu dan bukan berpandukan nafsu. Inginkan cara mudah? Cuba kuncikan peringatan menggunakan telefon bimbit anda supaya berhenti makan selepas 15 minit. Hidangkan makanan hari-hari berikutnya menurut jumlah yang anda makan dalam tempoh itu. Anda dapat mengurangkan pembaziran serta menghadkan pengambilan kalori. Dua kerja dalam satu masa!

5. Aktiviti fizikal – benar, anda tiada tenaga untuk ke gimnasium. Berenang pula makruh. Lebihkan berjalan. Pergi ke taman pada waktu petang untuk riadah ringan. Sekiranya anda biasa bersukan ketika puasa, teruskan. Sekiranya tidak, mulakan dengan aktiviti ringan. Ada sesetengah orang yang bertukar kepada aktiviti fizikal pada waktu mala. Namun nasihat saya, baik penuhkan masa itu untuk terawih.

6. Rehat dan tidur yang cukup – badan memerlukan rehat yang cukup untuk mengimbangi penggunaan tenaga. Sekiranya banyak masa tidur malam anda terkorban dengan masa terawih dan sahur, amalkan “power nap” pada waktu tengahari sebelum zuhur. Hanya 20-30 minit diperlukan untuk kembali rasa segar.

7. Masa untuk berhenti “fastfood” dan makanan ringan (junk food) – kalau anda jenis yang asyik mengunyah pada siang hari waktu bekerja dan asyik berkunjung ke restoran “fastfood”, inilah masanya untuk merubah semua itu dan bawakan tabiat baru ini ke masa selepas Ramadhan.

Masih belum terlambat untuk anda mencuba semua nasihat di atas dan sekiranya berjaya untuk anda teruskan ke amalan puasa enam dan puasa-puasa sunat yang lain. Banyak lagi kaedah “intermittent fasting” yang terbukti selamat dan berkesan, namun nasihat yang saya berikan adalah cara mudah untuk dibawa bersama ke amalan puasa yang kita sama-sama lakukan.

Selamat mencuba dan selamat menjalani ibadah puasa.


Masalah bahu terkehel

Antara masalah kesihatan yang utama melibatkan kecederaan fizikal badan yang sering dialami antaranya adalah terkehel bahu atau pun shoulder dislocation. Terkehel adalah kecederaan kepada sendi. Kecederaan ini berlaku apabila tulang beralih masuk dan keluar dari kedudukan asal pada sendi.

Ianya terjadi terutamanya dalam bidang sukan yang melibatkan contact sport(dimana melibatkan pertembungan badan senang berlaku) seperti bola sepak. Terdapat juga risiko dimana aktiviti sukan itu berulang kali melakukan aktiviti yang sama(golf, tennis, berenang, bola tampar). Ini antara yang penyebab utama bahu terkehel untuk golongan muda dan dewasa.

Untuk mereka yang berumur lanjut atau warga emas pula, mereka juga turut mudah untuk mengalami kecederaan ini kerana mudah jatuh dalam posisi yang pelbagai. Ianya selalu berlaku kerana ligamen(membrane penghubung antara dua bahagian tulang rawan contohnya) sudah semakin lemah. Terdapar juga situasi dimana jatuh itu dalam pelbagai arah(multidirectional awkward fall) yang sekaligus memudahkan tulang tangan(humerus) terkeluar daripada soket bahu.

Antara tanda-tanda bahu terkehel(selepas aktiviti fizikal atau jatuh) adalah:

1) Kesakitan bahu yang significant. Dimana sampai anda boleh menangis. Apetah lagi nak tidur atau buat aktiviti lain.

2) Pergerakan bahu terbatas(limited shoulder range of movement)

3) Bentuk bahu berbeza daripada biasa dari segi contour(nampak lebih rendah) dan ada deformity(nampak tidak normal)

4) Tidak mampu melakukan sesetengah jenis aktiviti(sikat rambut, angkat tangan) dimana sama ada ianya lemah atau terbatas.

5) Seluruh tangan rasa kebas dan bahu mudah rasa ‘lari’ daripada posisi asalnya(partial subluxation).

Majoriti kes yang berlaku pula adalah jenis anterior dislocation/terkehel kedepan dimana kepala tulang tangan berubah posisi menjauhi daripada tubuh badan.

Untuk mengenalpasti sama ada bahu benar-benar terkehel atau tidak, biasanya imbasan X-Ray akan dilakukan pada bahagian tersebut(2 sisi). Terdapat beberapa teknik untuk memasukkan semula(shoulder reduction). Namun begitu seeloknya ianya dilakukan okeh perubatan yang bertauliah. Antaranya:

1) Traction-countertraction – tolak balik masuk dengan menekan daripada 2 arah berbeza(satu tarik satu tolak).

2) External rotation/manipulation/Kocher – dengan perlahan menarik tulang tangan (humerus) supaya boleh masuk balik soket bahu(sebab ada attachments yang membantu masuk semula)

3) Stimson – pakai pemberat sambil baring sampai masuk balik.

4) Cunningham – menekan sambil pergerakan dilakukan oleh pesakit sendiri(aktive movement)

5) Milch – pergerakan humerus dimanipulasi daripada pelbagai arah sampai masuk semula.

6) Pembedahan – hanya untuk kes-kes yang khusus yang tidak dapat diselesaikan melalui teknik-teknik diatas. Jarang dilakukan.

Anda tak perlu risau kerana segala teknik yang dilakukan turut disertakan ubat pelali(anaesthetic) dan ubat tahan sakit(analgesic) sebelum dan selepas. Tangan juga akan dianduh supaya bahu itu tidak mudah terkehel semula. Yang pasti, sila dapatkan khidmat ahli perubatan secepat mungkin instead of pergi jumpa bomoh tulang.

Berapa lama masa untuk baik semula bergantung kepada tahap kecederaan(severity). Selalunya bila turut melibatkan otot(rotator cuff muscles) atau ligamen yang tercedera, ianya mengambil masa lebih lama(berbulan bulan). Untuk yang hanya terkeluar dari soket bahu(glenoid) sahaja, yang boleh sembuh dalam 2-3 minggu.

The epidemiology of shoulder dislocations in Malaysia. Med J Malaysia. 2004 Dec;59 Suppl F:19-23 Yeap JS, Lee DJ, Fazir M, Borhan TA, Kareem BA

Blake R, Hoffman J. Emergency department evaluation and treatment of the shoulder and humerus. Emerg Med Clin North Am. 1999;17:859–76.

Hill JA. Epidemiologic perspective on shoulder injuries. Clin Sports Med. 1993;2:241–7

Jiang N, Hu YJ, Zhang KR, et al. Intra-articular lidocaine versus intravenous analgesia and sedation for manual closed reduction of acute anterior shoulder dislocation: an updated meta-analysis. J Clin Anesth. 2014;26:350–9

Gul M, Yavuz U, Sokucu S, et al. Flexion-adduction-external rotation method for shoulder dislocations. Acta Orthop Traumatol Turc. 2014;48:164–8

Daya M. Shoulder. In: Marx JA, Hockberger RS, Walls RM, editors. Rosen’s emergency medicine. Concepts and clinical practice. 5th ed. Mosby Inc: Missouri; 2002


Cuka Apple. Sedikit perkongsian.

Penggunaan cuka apple telah di gunakan sejak zaman purba lagi. Hippocrates, iaitu bapa kemodenan perubatan menggunakan cuka buah apple Bersama madu untuk mengubati pelbagai jenis penyakit terutama ketika mengubati tentera Amerika semasa zaman peperangan.

Apa itu cuka apple.

Cuka apple adalah subkumpulan dalam keluarga cuka. Cuka biasanya dihasilkan daripada jus buah seperti anggur, epal, plum, kelapa, dan tomato; beras dan kentang. Manakala epal cider dihasilkan dengan menghancurkan epal dan kemudian ditambah bakteria kepada cecair untuk memulakan proses penapaian alkohol. Gula kemudian ditukar kepada alkohol dan dalam fasa penapaian kedua dan seterusnya alkohol ditukar ke dalam bentuk cuka oleh bakteria dan kemudiannya membentuk asid asetik (Acetobacter) (Sheng 2014; Anila dan Vijayalakshmi 2002).

Cuka apple dilihat sebagai salah remedi yang sangat popular terutama remedi yang boleh disediakan di rumah. Salah satu kepentingan cuka apple adalah ia bertindak sebagai antimicrobial. Di dalam kajian saintifik yang di jalankan oleh Gopal et al, bertajuk ‘Authenticating apple cider vinegar’s home remedy claims: antibacterial, antifungal, antiviral properties and cytotoxicity aspect’ beliau memberi penekanan walaupun dilihat 25% kadar keberkesanan cuka apple sebagai antibacterial dan juga kesan sebagai antifungal, ia tidak boleh di salahertikan dengan tidak mengambil rawatan yang sepatutnya.

Adakah benar Cuka Apple natural remedy?

Penulis memberi sedikit contoh mengenai kesan penggunaan cuka apple yang dikatakan sebagai remedi yang alami.

1. Sebagai rawatan untuk dermatology seperti ketuat dan penyakit kulit yang lain seperti di bawah.

Betul ke? Mengikut carian di YouTube, terdapat ratusan petua mengenai cuka apple yang di aplikasi untuk rawatan kulit. Daripada Journal Cutaneous Pathology (2018), yang di tulis oleh sekumpulan doktor perubatan, mereka menerangkan keburukan menggunakan cuka apple di permukaan kulit. Salah satu kesan utama adalah kulit akan terbakar (Chemical Burn). Kesan ini merupakan kesan sekunder daripada penggunaan cuka apple yang di sapu secara topical di permukaan kulit.

Di dalam satu article yang melibatkan kanak-kanak berumur 8 tahun dan mengidap penyakit crohn Diseas serta mempunyai molluscum contagiosum (sejenis penyakit kulit yang berjangkit), ibu kanak-kanak tersebut telah menggunakan kapas yang dicelup ke dalam cuka apple dan di sapu ke atas bahagian gelembungan molluscum contagiosum. Beberapa jam selepas iu ibu kanak-kanak tersebut telah membawa anak beliau ke hospital, dan doctor mengesahkan kesan terbakar kepada kulit, selepas ujian histopathology dilakukan.

2. Sebagai remedy untuk demam si kalangan bayi.? Betul atau tidak?

Salah satu penggunaan cuka apple dikatakan dapat menurunkan suhu badan bayi semasa demam. Maka berkejarlah ibu ayah membeli cuka apple dan menyapu cuka apple di badan bayi. Apakah kesannya? Kulit bayi selembut salju itu akan lebih mudah terbakar, kesan daripada sifat asidic cuka apple tadi. Pastikan bayi anda mendapat rawatan yang sepatutnya apabila demam ya.

3. Menurunkan lemak di dalam badan.

Beberapa kajian makmal melibatkan haiwan telah menunjukkan bahawa cuka apple boleh membantu mengurangkan hiperglycemia, hyperinsulinemia, hyperlipidemia, dan obesiti. Mekanisme yang telah dicadangkan untuk menjelaskan kesan-kesan metabolik ini termasuklah melambatkan gastrik emptying, pengurangan pengeluaran glukosa pada bahagian hepatik, meningkatkan penggunaan glukosa, pengurangan lipogenesis (proses penghasilan lemak), peningkatan lipolisi serta merangsang perkumuhan asid hempedu. Walaupun begitu, percubaan klinikal bagi satu jangka masa panjang yang lebih besar adalah perlu disamping metodologi yang sempurna untuk memperolehi gambaran sebenar mengenai penggunaan cuka apple di dalam tubuh badan. Setakat ini belum ada kajian lengkap mengenai cuka apple danjuga penurunan berat badan terutama untuk masyarakat di Asia.

4. Sebagai cecair untuk memutihkan gigi.

Adalah tidak benar sama sekali. Anda meletakkan sesuatu yang bersifat asid kepada gigi. Paling-paling pun yang boleh diberikan oleh cuka apple mungkin untuk meningkatkan kebersihan oral, tetapi bukan untuk memutihkan gigi.

5. Kesan terkini pengambilan cuka apple.

Cuka apple kini dipasarkan bukan sahaja dalam bentuk cecair tetapi juga terdapat di dalam bentuk tablet. Terdapat tablet cuka apple dipasarkan tetapi pegguna mengalami kesan sampingan. Ini disebabkan oleh pelbagai faktor antaranya, ph yang tidak sesuai, kepekatan acid yang terlalu tinggi hingga menyebabkan esophagus turut terkesan, serta penggunan binder di dalam tablet yang kurang sesuai.

Terdapat juga cuka apple di dalam bentuk tablet yang dicampur dengan herba yang pelbagai. Tahukah anda apakah kesan pengambilan herba yang telah ditukar kedalam bentuk tablet? Jika dilihat keada statistic kegagalan buah pinggang dan juga hati, peratusan yang disumbangkan daripada herba yang telah di komersilkan di lihat memberi impak negative yang sangat significant kepada kesihatan tubuh badan manusia jika kita berhati-hati.

Apakah kegunaan Cuka Apple yang paling selamat?

Di dalam masakan, cuka apple banyak kegunaannya. Salah satu contoh paling banyak digunakan adalah untuk marinate daging sebelum dimasak.

Adachi M, Saito H, Kobayashi H, Horie Y, Kato S, Yoshioka M, Ishii H. Hepatic injury in 12 patientstaking the herbal weight loss aids Chaso or Onshido. Ann Intern Med. 2003;139:488-492.

Neff GW, O’Brien C, Montalbano M, DeManno A, Kahn S, Safdar K, Nishida S, Tzakis A. Consumptionof dietary supplements in a liver transplant population. Liver Transplant. 2004;10:881-885.

Gold LS, Slone TH. Aristolochic acid, an herbal carcinogen, sold on the Web after FDA alert. N EnglJ Med. 2003;349:1576-1577.

Mueller BA, Scott MK, Sowinski KM, Prag KA. Noni juice (Morinda citrifolia): Hidden potential for hyperkalemia. Am J Kidney Dis. 2000;35:310-312.

Ashchyan H, Jen M., Elenitsas R, Rubin A. Surreptitious apple cider vinegar treatment of a melanocytic nevus: Newly described histologic features. J Cutan Pathol. 2018 Apr;45(4):307-309.

Gopala J et al. Authenticating apple cider vinegar’s home remedy claims: antibacterial, antifungal, antiviral properties and cytotoxicity aspect. Nat Prod Res. 2017 Dec 11:1-5.


UBER vs GRAB atau Sebenarnya UBER vs SoftBank?; Serta Dominasi Pengangkutan Awam Masa Depan.


Dihempap Ketika Tidur. Benarkah ada Jin yang Mengganggu?

Anda terjaga tatkala baru melelapkan mata. Anda berjaya membuka mata. Anda dapat melihat persekitaran anda. Namun, apabila anda cuba bergerak, tangan dan kaki anda tidak berfungsi. Anda mula kaget, cuba untuk menjerit namun suara anda juga tidak keluar. Debaran mula terasa, mata anda bergerak liar memerhatikan sekeliling.

Anda masih cuba bangun namun tiada satu otot dalam badan yang bergerak melainkan mata anda. Nafas mulai sesak, peluh sejuk membasahi badan. Antara dua perkara terjadi, anda terus panik, hilang sedar sehingga bangun keesokannya; atau anda akhirnya berjaya bergerak seperti biasa setelah beberapa lama.

Apabila anda menceritakan pengalaman ini kepada kawan-kawan atau ahli keluarga, reaksi mereka nampak agak risau lalu mereka katakan anda telah dihempap jin ketika semua itu berlaku. Kini anda makin risau, “kenapa ada jin nak hempap aku?” Anda mula bertanya. Jangan khuatir, keadaan ini dipanggil sleep paralysis. Akaun paling awal tentang gambaran peristiwa ini terdapat dalam teks perubatan Cina seawal 300 tahun sebelum Masihi. Kurun berlalu, terdapat juga teks-teks yang menggambarkan keadaan yang sama dalam tamadun Yunani, Roman, baik timur mahupun barat.

Yang menariknya, hampir kesemua pesakit yang memberi gambaran ini gusar tentang perkara yang sama. Mereka risaukan ada kuasa supernatural yang menekan mereka ketika tidur. Sekitar tahun 1500-1800 A.D., keadaan ini dikaitkan dengan amalan ilmu hitam “witchcraft” di negara-negara Barat.  Ramai doctor seawal tahun 1664, mula menggunakan perkataan “nightmare” untuk membincangkan perkara ini dan setelah zaman beransur moden, lebih banyak perkara yang dapat kita fahami tentang fenomena ini. Dalam istilah perubatan, fenomena ini dipanggil paralisis tidur atau “sleep paralysis” dalam Bahasa Inggeris.

Tidur terbahagi kepada dua peringkat. Peringkat “Non-Rapid Eye Movement (NREM)” yakni mata tidak bergerak rancak dan peringkat “Rapid Eye Movement (REM)” yakni pergerakan mata rancak. Ketika seseorang tidur dan melalui peringkat NREM, keseluruhan badan berehat, tidak bergerak dan otak berfungsi pada tahap minima. Dalam peringkat REM, badan masih tidak bergerak (kecuali mata dan otot pernafasan) namun fungsi otak mula aktif. Ketika inilah biasanya seseorang mengalami mimpi. Paralisis tidur berlaku apabila seseorang terjaga dalam keadaan otak masih berfungsi dalam peringkat REM tidur. Sebab seseorang boleh terjaga dalam keadaan ini adalah kurang jelas namun terdapat beberapa faktor yang menambah kemungkinan keadaan ini berlaku.

Tidak cukup tidur atau masalah kekurangan tidur (insomnia).Jadual tidur yang kucar-kacir. (lazimnya disebabkan oleh pertukaran zon masa “jetlag” atau pertukaran shif kerja)Narcolepsy – sejenis masalah kesihatan yang melibatkan otak tidak dapat mengawal kebolehan untuk terus berjaga lalu mengakibatkan seseorang tertidur pada masa-masa yang tidak sesuai.Tidur terlentang.

Untuk kebanyakan kes, paralisis tidur hanya berlaku sekali seumur hidup. Berita baik untuk anda, keadaan ini tidak membahayakan kesihatan dan tidak juga berkait dengan apa-apa diagnosis yang lebih merisaukan. Sekiranya anda mengalami keadaan ini beberapa kali, adalah amat penting bagi anda melakukan bebrapa perkara, seperti:

Dapatkan tidur yang cukup.Susun jadual tidur yang lebih rapi. Masuk tidur pada masa yang sama setiap malam.Dapatkan suasana tidur yang kondusif.Elakkan makanan berat, minuman kaffein, alcohol, atau rokok sebelum tidur.Kekalkan gaya hidup sihat dengan senaman yang mencukupi pada waktu siang.

Sekiranya semua perkara di atas telah dicuba namun anda masih terganggu dengan keadaan yang sama, anda dinasihatkan berjumpa doktor dan berbincang tentang masalah anda. Lebih maklumat diperlukan, samada perkara berkaitan emosi dan psikologi yang perlu diberikan perhatian ataupun sekiranya anda perlu lebih ujian untuk memeriksa cara tidur anda dan peringkat-peringkat yang anda lalui ketika tidur.


Tentang mata yang sentiasa memerhati… Betul ke?

Mungkin sesetengah dari kita pernah melihat video berikut:

Adakah anda merasakan perkara ini benar? Takut tak?

Jawapannya: Betul. Dan ada tapi di situ.

Sebenarnya teknologi memproses imej anda dari sebarang bentuk sumber digital adalah sesuatu yang sudah agak lama berakar dalam sistem pengawasan (surveillance). Bidang ini dipanggil “sistem pemprosesan isyarat digital” atau “Digital Image Processing“.

Sebelum kita pergi ke situ, eloklah kita cuba memahami asas sebuah gambar digital. Perhatkan gambar berikut:

Pembesaran sebuah logo yang agak masyhur. (Nota: gambar bawah kiri tersebut untuk mengisi ruang kosong saja hehe)

Kalau kita amati sebuah gambar jpeg, dan membukanya dalam Microsoft Paint, kita akan mendapati ianya terdiri dari pelbagai kotak-kotak warna seunit. Pada pandangan mata kita, gambar logo tersebut nampak agak “halus”, tapi apabila ianya dibesarkan, ianya hanyalah terdiri dari kotak-kotak warna ini. Perkara yang sama berlaku dalam sebuah kamera yang “merekodkan” gambar tersebut.

Ya sabar. Setiap “kotak-kotak” tersebut hanyalah diwakili oleh tiga warna sahaja, iaitu Merah, Hijau dan Biru, atau panggilan masyhurnya Red, Green, and Blue (RGB). Kombinasi warna-warna tersebut dihasilkan oleh pengesan imej (image sensor) yang mengesan tahap keamatan (intensity) juzuk-juzuk warna RGB tersebut.

Ya. Warna merah jambu, atau apa-apa warna sekalipun adalah gabungan tiga warna ini. Contohnya, warna Pink terdiri dari gabungan Merah pada keamatan 247, Hijau 137 dan Biru 222. Anda boleh mencuba kombinasi yang dikehendaki pada link ini.

Baik. Sekarang kita sudah faham bahawa sebuah gambar digital hanyalah kombinasi nombor-nombor sahaja. Sebuah video hanyalah terdiri dari gabungan gambar-gambar tersebut!

Jadi, dengan menggunakan pengaturcaraan komputer (programming), anda boleh “menapis” maklumat yang ada bagi setiap objek dalam gambar digital tersebut. Antara software yang percuma bernama OpenCV yang memerlukan kemahiran menggunakan C++ (sebuah bahasa pengaturcaraan).

Contohnya, untuk mengesan muka orang, gambaran umumnya adalah seperti berikut:

Dapatkan gambar muka
Tukarkan gambar kepada hitam putih (grayscale)
Dapatkan corak (feature) berdasarkan dari garisan-garisan yang paling tinggi/rendah keamatannya
Aplikasi meletakkan kotak/bulatan pada muka tersebut.

Ada pelbagai formula atau algoritma yang digunakan untuk mengesan muka. Apa pun, semuanya berlaku menggunakan kaedah pengaturcaraan komputer yang agak mudah diperolehi sekarang.

Akan tetapi, pelbagai faktor yang boleh mengelirukan kamera tersebut, termasuklah pencahayaan, resolusi, dan sebagainya. [1]

Banyaaaak. Contohnya, teknologi pemprosesan imej membolehkan pasaraya kini mengesan nombor plat pada kereta. Jika anda terlupa di mana kereta anda, anda hanya perlu mengisi nombor plat di ruangan yang disediakan (sesetengahnya terletak di sebelah mesin “autopay”) dan secara automatiknya kedudukan kereta anda akan ditunjukkan! Ada juga aplikasi Android yang dibuat untuk tujuan ini [2].

Berikut adalah video contoh pengesanan teks menggunakan OpenCV:

Pada asasnya, setiap teknologi ada gunanya dan adakalanya disalahgunakan. Ianya tidak lain seperti menggunakan sebilah pisau. Ianya boleh memotong sayur, tetapi ada orang yang menggunakannya untuk perkara yang merbahaya.

Akan tetapi, jika kita memahami dan merasakan ianya boleh digunakan untuk kebaikan masyarakat, maka kebaikannya yang perlu dipertimbangkan juga. Anda boleh membuat keputusan sendiri.

PS: Perlukan kita menutup kamera laptop kerana takut diperhati? Nantikan penjelasan pada masa lain. InsyaAllah.

[1] Chawla, D., & Trivedi, M. C. (2018). Difference in Lights and Color Background Differentiates the Color Skin Model in Face Detection for Security Surveillance. In Networking Communication and Data Knowledge Engineering (pp. 127-135). Springer, Singapore.

[2] Ashraf, M., Siddiqui, A. A., Salahuddin, S., Qadri, M. T., & Uddin, Z. M. (2018). Vehicle Recognition and Information System for Parking Guidance Using Image Processing and Android Application. NFC IEFR Journal of Engineering and Scientific Research, 5.


Apakah Virtual Autism/Autisme Maya?

Terdapat beberapa pertanyaan dan kekeliruan berkenaan apa yang dikatakan sebagai ‘Virtual Autism(VA)’ ataupun ciri-ciri autisme(traits) yang berlaku akibat penggunaan alat peranti, skrin elektronik atau gadjet(alatan maya)

Pertama sekali virtual autism BUKAN dan TIDAK SAMA dengan AUTISM SPECTRUM DISORDER(ASD).

ASD merangkumi pelbagai aspek berinteraksi secara social, berkomunikasi dari segi verbal/non-verbal(bercakap atau tidak) dan aktiviti/tingkahlaku yang berulang dan/atau terbatas. Sekiranya ciri-ciri tersebut tiada, maka ianya bukan ASD.

Virtual autism pula hanyalah ciri-ciri(traits) diatas yang TIDAK menepati kriteria ASD tersebut dan jika sebahagian daripada ciri-ciri ASD wujud, ianya hilang dengan berhenti menggunakan gadjet dalam kehidupan seharian kanak-kanak itu.

Terma Virtual Autism diperkenalkan oleh seorang ahli psychologist klinikal daripada Romania yang bernama Dr Marius Zafir dimana beliau mendapati dalam kajian selama 6 tahun, 90 peratus kanak-kanak hilang ciri-citi autisme mereka sekiranya penggunaan gadjet dikurangkan atau diberhentikan. Terdapat pelbagai kajian retrospektif(menilai kesan daripada silam) dan prospektif(kesan pada masa depan akibat tindakan sekarang) yang menunjukkan hasil kajian sebegitu. Namun begitu ianya BUKANLAH sejenis condition yang rasmi/official.

Namun begitu kajian-kajian tersebut terlalu kecil untuk dinilai sebagai kayu pengukur populasi. Kanak-kanak yang dinilai pula tidak memenuhi kriteria classical ASD seperti yang disebutkan diatas. Tiada juga perbandingan dengan kanak-kanak yang tak pernah terdedah dengan gadjet tapi ada ciri-ciri VA dan tidak juga memenuhi kriteria ASD. Bilangan kanak-kanak yang kecil dalam berdasarkan berdasarkan latarbelakang ekonomi yang tinggi sahaja diambil kira. Kajian itu juga menunjukkan tiada perbezaan tingkahlaku dan aktiviti untuk kanak-kanak yang sememangnya telah didiagnose mengalami ASD walaupun penggunaan gadjet dikurangkan/dihentikan.

Sebagai contoh, anak ada masalah komunikasi tapi bukan tiada langsung(speech delay). Boleh bercakap tapi sukar berkomunikasi dengan baik sebab perbendaharaan kata(vocabulary) kurang atau terbatas. Apa yang diperlukan sebenarnya adalah merangsang perbualan dua hala antara individu dengan kanak-kanak tersebut. Penggunaan gadjet sebagai pengganti/babysit itu sendiri yang sebenarnya membantutkan proses tersebut.

Walaubagaimanapun, hasil kajian-kajian tersebut turut menunjukkan perlu penilaian dan kajian secara terkawal(controlled studies) secara lebih besar dan merangkumi semua aspek ASD(yang bagaikan warna pelangi pelbagai jenis). Ianya turut juga menunjukkan hasil kajian yang menjurus kepada keburukan penggunaan gadjet pada usia muda kanak-kanak, dimana stimulasi dan interaksi secara nyata(real life) jauh lebih penting untuk perkembangan kanak-kanak berbanding secara maya(virtual). Dimana pada zaman serba moden ini, segelintir ibubapa tidak peka atau lalai dalam membantu sikecil menjalani proses tersebut.

Oestreicher, L., The Pied Pipers of Autism—How TV, Video, and Toys Cause ASD. 2011: Merced.

Spatial navigation from same and different directions: The role of executive functions, memory and attention in adults with autism spectrum disorder. Ring M, Gaigg SB, de Condappa O, Wiener JM, Bowler DM. 2018 Feb 5. doi: 10.1002/aur.1924

Motor learning characterization in people with autism spectrum disorder: A systematic review. de Moraes , Massetti , Crocetta T, da Silva , de Menezes , Monteiro , Magalhães.

Heffler, K.F. and L.M. Oestreicher, Causation model of autism: Audiovisual brain specialization in infancy competes with social brain networks. Medical hypotheses, 2015

Dunckley, V.L., Reset Your Child’s Brain: A Four-Week Plan to End Meltdowns, Raise Grades, and Boost Social Skills by Reversing the Effects of Electronic Screen–Time. 2015: New World Library.